cyanic-selkie/wikianc huggingface dataset:
ශ්‍රීලංකන් ගුවන් සේවය
ආහාර සැපයුම
thumbnail|දකුණ|ශ්‍රීලංකන් කේටරින් ආයතනයේ ලාංඡනය thumbnail|දකුණ|විවිධ ආහාර වර්ග ශ්‍රී ලන්කන් ගුවන් සේවයේ ගුවන් යානා වල මගීන් සදහා වු ආහාර සැපයීමේ වගකීම එහි සභාපති තුමන්ගේ අනු දැනුම යටතේ ශ්‍රීලංකන් කේටරින් ආයතනයෙන් සිදුවේ. එම ආහාර සපයුම වෙනත් විදේශ ගුවන් සේවා කිහිපයක් සදහා ද සිදු කරනු ලබයි. (ගල්ෆ් ගුවන් සේවය, කැතේ, සින්ගපූරු, හා එමිරේට්ස්) ඔවුන්ගේ ආහාර සැපයුම 15,000 ගුවන් මගීන්ගේ ආහාර උවමනාව සපුරාලීමට සමත්වේ.
විනෝදාංශ
නවතම හොලිවුඩ්, ඉන්දියානු සහ පැරණි චිත්‍රපටි ශ්‍රී ලංකන් ගුවන් සේවය සපයනු ලබයි. තව දුරටත් විකට, කලා, නාට්‍ය, ක්‍රීඩා හා ළමා රූපවාහිනී නාලිකාවන් වලින් ද සමන්විත වේ. එහි ඇති QUEST නාලිකාව මගින් ලෝක ගවේශනය, අධ්‍යාපනික වැඩසටහන්, විශ්වය හා සාගරය පිළිබද වැදගත් වැඩසටහන් රාශියකින් දැනුම හ ව්නෝදය සපයනු ඇත.
CTV යනු ළමුන් සදහා ම වෙන්වු ශ්‍රී ලංකීය නාලිකාවකි. එහි විකට සහ කාටූන් වැඩසටහන් ඇතුලත්ව ඇත. තව දුරටත් ලොව පුරා ඇති රේඩියෝ නලිකා 22ක වින්දනයද ශ්‍රී ලන්කන් ගුවන් සේවය සපයා ඇත. එහි ඇතුලත්ව ඇති යුරෝපීය ගීත එකතුවත්, ශාස්ත්‍රීය,ශ්‍රී ලන්කාව, අරාබිය, ඉන්දියාව සහ ජපානයේත් ජනාදරයට පත් වූ සංගීත එකතුවක් ශ්‍රී ලංකන් ගුවන් සේවා නාලිකාව සපයා ඇත.
ෆ්ලියිස්මයිල්ස්
මෙය නිතර ගුවනේ සැරිසරන මගීන් සදහා වූ විශේෂ වැඩසටහනකි. මෙයට පෙර එමිරේට්ස් ගුවන් සේවයේ නිතර ගමන් කල මගීන් සදහා පැවති වැඩසටහනක් වු "ස්කයිවර්ඩ්ස්" ශ්‍රී ලංකන් ගුවන් සේවය සඳහාද අදාලවූ අතර 2008 මර්තු මස 31 වනදායින් බිදවැටුනු ගිවිසුමත් සමග එය අවසන් විය.
සිදුවීම් සහ අනතුරු
1986 මැයි මස 3වන දින දෙමළ කොටි සන්විධානය විසින් UL 512 වන ගුවන් යානය ගුවන් ගත කිරීමට මොහොතකට පෙර කොළඹ බණ්ඩාරනායක අන්තර්ජාතික ගුවන් තොටුපලේදී පුපුරවා හරිනු ලැබීය. මෙය ගුවනේදී පුපුරුවා හැරීමට සැලසුම් කළද එයට පෙර මගීන් 128 දෙනෙකුගෙන් 14 දෙනෙකු ජීවිතක්ෂයට පත් කරමින් ගොඩ බිමදීම පිපිරුවා හැරිණ. එම ගුවන් යානයේ මාලදිවනට ප්‍රවාහනය කිරීම සදහා එළවලු සහ මස් බහාලුම් තිබූ බවත් ඒ තුළ බෝම්බය සගවා තිබූ බවත් නිල ආරන්චි මාර්ග පවසයි. තවත් පිරිසක් එය ගුවන් යානයේම බද කොටසේ සගවා තිබූ බවටද සැක පළකර සිටී. 2001 ජූලි මස 24වන දින දෙමළ ඊළාම් විමුක්ති කොටි සංවිධානය විසින්ම කොළඹ බණ්ඩාරනායක අන්තර්ජාතික ගුවන් තොටුපලේදී ගුවන් යානා 26ක් විනාශ කිරීමට මරාගෙන මැරෙන කොටින් යොදා ගනිමින් පහරක් එල්ල කෙරිණ. එම පහරේදී ගුවන් බස් A340-300, A330-200 විනාශයට පත් විය. තව දුරටත් A320-200 සහ A340-300 ගුවන් යානා මෙම පහරින් හානියට පත් විය.ශ්‍රී ලන්කා ගුවන් හමුදාවේ සෙබලුන් 6දෙනෙක්, එක් විශේෂ කාර්යි බලකායයේ සෙබලෙක් සහ කොටි සන්විධානයේ 8දෙනෙකු මරුමුවට පත් විය.
උපන්‍යාස
ප්‍රවර්ගය:ශ්‍රීලංකන් ගුවන් සේවය ප්‍රවර්ගය:අන්තර්ජාතික ගුවන්සේවා - ශ්‍රී ලංකා
කටුපිටිය වලව්ව
කටුපිටිය වලව්ව
ක්‍රිපූ 502
ක්‍රිපූ 502 යනු, පූර්ව-ජූලියානු රෝමානු දින දසුනෙහි වසරකි. රෝමානු අධිරාජ්‍යයේ එය හැඳින්වුනේ, ත්‍රීකොස්ටුස්ගේ සහ විෂෙලිනුස්ගේ රාජ්‍යතාන්ත්‍රික වසර (හෝ, එතරම් ප්‍රචලිත නොවන අයුරින්, අබ් ඌර්බෙ කෝන්ඩිටා 252 වසර) ලෙසිනි. මෙම වසර සඳහා ක්‍රිපූ 502 යන නාමය භාවිත වීම ඇරඹුනේ මුල් මධ්‍යතන යුගයේදී, වසර නම් කිරීම සඳහා යුරෝපයේ ප්‍රචලිත භාවයට පත් ක්‍රමය ලෙසින් ක්‍රිස්තු වර්ෂ දින දසුන් යුගය ඇරඹීම හා සමගය.
ප්‍රවර්ගය:ග්‍රෙගරි දිනදසුනේ අවුරුදු ප්‍රවර්ගය:පූර්ව-ජූලියානු රෝමානු දින දසුනෙහි අවුරුදු
ජාලකරණයේ ක්‍රම - පුළුල් ප්‍රදේශ ජාලය (WAN)
පුළුල් ප්‍රදේශ ජාලය යනු සම්පත් විශාල ප්‍රමාණයක් රටක විශාල ප්‍රදේශයක් පුරා හෝ ජාත්‍යන්තරව සේවයේ යොදවා ඇති ජාලයකි. විවිධ රටවල ඇති ඔවුන්ගේ කාර්යාල සම්බන්ධ කිරීමට WAN යොදා ගන්නා බහු ජාතික ව්‍යාපාර මේ සදහා නිදසුනකි. WAN සදහා විශාලතම හා හොදම උදාහරණ වන්නේ අන්තර් ජාලයයි. එය කුඩා ජාල විශාල සංඛ්‍යාවකින් සැදුම් ලත් ජාලයකි. අන්තර් ජාලය ලෝකයේ විශාලම ජාලය ලෙස සැලකේ. PSTN (පොදු හුවමාරු දුරකථන ජාලය) ද අන්තර්ජාල තාක්ෂණයට එකතු වෙමින් පවතින අතිශය විශාල ජාලයකි. නමුත් එය සිදුවන්නේ පොදු අන්තර් ජාලය තුළින් නොවේ.
පුළුල් ප්‍රදේශ ජාලයකට විවිධ තාක්ෂණ භාවිතයෙන් පුළුල් පරාසයක් භාවිතයෙන් සිදුකරන සන්නිවේදනය ඇතුළත් වේ. මෙම තාක්ෂණ වලට පොයින් - ටු - පොයින්ට් ප්‍රෝටෝකෝල (PPP) හා උසස් තත්ත්වයේ දත්ත සබැඳි පාලක (HDLC) වැනි පොයින්-ටු-පොයින්ට් WAN, ෆේට් රිලේ, ATM (අසමකාලික ජාල) ආදිය ඇතුලත් වේ. WAN තාක්ෂණය අතර වෙනස පදනම් වන්නේ ඔවුන් සිදුකරන හුවමාරු හැකියා හා තොරතුරු (Data) බිටු (bits) යැවීමේ හා ලැබීමේ වේගය මතයි.
WAN පිලිබඳ වැඩි විස්තර සදහා ෆ්‍රේම් රිලේ, ATM හා සොනට් බලන්න.
References
http://en.wikipedia.org/wiki/Computer_networking#Wide_area_network_.28WAN.29
ශක්ති ටීවී
ශක්ති ටීවී යනු ශ්‍රී ලංකාවේ ආරම්භ කරන ලද මුල්ම, දෙමළ භාෂාව ප්‍රධාන කොට ගත් රූපවාහිනී නාලිකාව වේ. එය Maharaja Broadcasting Corporation හී සාමාජිකයෙකු වන අතර, නාලිකාවේ හිමිකාරීත්වය MTV Channel පුද්ගලික සමාගම සතු වෙයි.
ශ්‍රී ලංකාවේ යාපනය අර්ධද්වීපයට සහ ඊසාන දිග බොහොමයක් ප්‍රදේශ වලට දර්ශනය වන එකම පුද්ගලික රූපවාහිනී නාලිකාව වන්නේද මෙම නාලිකාවයි. නාලිකාව විසින් ප්‍රවෘත්ති, ක්‍රීඩා වැඩසටහන්, ළමා වැඩසටහන් සහ විවිධ වින්දනාත්මක වැඩසටහන් ආදිය නිශ්පාදනය කොට විකාශනය කරනු ලබයි.
මූලාශ්‍ර
ප්‍රවර්ගය:ශ්‍රී ලංකාවේ රූපවාහිනී නාලිකා
මොණරවිල කැප්පෙටිපොළ
බණ්ඩාරනායක මොණරවිල කැප්පෙටිපොළ හෝ සරලව වීර මොණරවිල කැප්පෙටිපොළ ලෙස ප්‍රසිද්ධව හඳුන්වන මොහු ශ්‍රී වික්‍රම රාජසිංහ රජුගේ සහ පසුව බ්‍රිතාන්‍ය පරිපාලනය යටතේ මහ දිසාව තනතුර දැරූවෙකි. මොහු 1818 ඌව නිදහස් අරගලය මැඩපැවැත්වීමට බ්‍රිතාන්‍යයන් විසින් යවනු ලැබීමෙන් පසු බ්‍රිතාන්‍ය පිළ හැරදා අරගලකරුවන් හා එකතු වූ අතර එහි ප්‍රධාන පෙළේ නායකයෙකු බවටද පත්විය.
බ්‍රිතාන්‍යයන් විසින් අරගලය පරාජය කළ අතර කැප්පෙටිපොළ දිසාව ඇතුළු අනෙක් අරගල නායකයන් ‍රැසක් අත් අඩංගුවට ගෙන රාජද්‍රෝහී වීම සම්බන්ධයෙන් චෝදනා එල්ල කර මරණ දණ්ඩනය පනවන ලදී. වර්ෂ 1818 නොවැම්බර් මස 26 වැනි දින කන්ද උඩරට බෝගම්බර දී රාජද්‍රෝහියකු වශයෙන් හංවඩු ගසන ලද කැප්පෙටිපොළ රාජපක්‌ෂ වික්‍රමසේකර බණ්‌ඩාරනායක නොහොත් කැප්පෙටිපොළ මහ නිලමේ ජාතිය වෙනුවෙන් දිවි පිදූහ. මොනරවිල කැප්පෙටිපොළ දිසාව සිය මරණ දඬුවම ක්‍රියාත්මක අවස්ථාවේ පෑ අසාමාන්‍ය ධෛර්යය නිසා වඩාත් ප්‍රසිද්ධ වී ඇති අතර එතුමා සිංහලේ රාජ්‍යයේ වීරයෙකු ලෙස සැලකේ. මෙතුමාගේ අවසන් ඉල්ලීම වූයේ තම ගෙල එක කඩු පහරින් ගසා දමන ලෙසයි .කැප්පෙටිපොල නමින් ශ්‍රී ලංකාවේ ප්‍රථම මධ්‍ය විද්‍යාලය වන අකුරම්බොඩ මධ්‍ය විද්‍යාලය වීර කැප්පෙටිපොල මධ්‍ය විද්‍යාලය නමින් නම්කර ඇති අතර එය කැප්පෙටිපොල උපන් ගම් ප්‍රදේශය වන මාතලේ දිස්ත්‍රික්කයේ පල්ලේපොල ප්‍රාදේශීය ලේකම් කොටිඨාසයේ මොනරවිල ග්‍රාමයට ආසන්නයේ පිහිටා ඇත.
ප්‍රවර්ගය:සිංහලේ ජාතික වීරයෝ
වවුනියාව නගරයේ ඉතිහාසය
ශීර්ෂ පෙළ
ඉතිහාසය
ඇතුලුකාන්දුව
වායු ගොලය හා පසේ අන්තර් මුහුනත හරහා ජලය පොලවට ගමන් කිරීමේ භෞතික ක්‍රියවලියයි.
ක්‍රිපූ 501
ක්‍රිපූ 501 යනු, පූර්ව-ජූලියානු රෝමානු දින දසුනෙහි වසරකි. රෝමානු අධිරාජ්‍යයේ එය හැඳින්වුනේ, අවුරුන්කුස්ගේ සහ ලර්ටියුස්ගේ රාජ්‍යතාන්ත්‍රික වසර (හෝ, එතරම් ප්‍රචලිත නොවන අයුරින්, අබ් ඌර්බෙ කෝන්ඩිටා 253 වසර) ලෙසිනි. මෙම වසර සඳහා ක්‍රිපූ 501 යන නාමය භාවිත වීම ඇරඹුනේ මුල් මධ්‍යතන යුගයේදී, වසර නම් කිරීම සඳහා යුරෝපයේ ප්‍රචලිත භාවයට පත් ක්‍රමය ලෙසින් ක්‍රිස්තු වර්ෂ දින දසුන් යුගය ඇරඹීම හා සමගය.
ප්‍රවර්ගය:ග්‍රෙගරි දිනදසුනේ අවුරුදු ප්‍රවර්ගය:පූර්ව-ජූලියානු රෝමානු දින දසුනෙහි අවුරුදු
අරුන්දතී (2014 චිත්‍රපටය)
අරුන්දතී යනුවෙන් හැඳින්වෙන්නේ 2014දී තිරගත වූ බෙංගාලි සංත්‍රාසමය චිත්‍රපටයකි. සුජිත් මොන්දාල් විසින් අධ්‍යක්ෂණය කරන ලද මෙය නිෂ්පාදනය කරන ලද්දේ ශ්‍රී වෙන්කටේෂ් ෆිල්ම්ස් සහ සුරින්දර් ෆිල්ම්ස් යන ආයතන විසිනි. චිත්‍රපටයේ ප්‍රධාන නිළිය වන කොයෙල් මලික් විසින් රණකාමී රැජිනකගේ චරිතය නිරූපණය කරනු ලබයි. මෙම චිත්‍රපටය 2009 වර්ෂයේ තෙලිඟු චිත්‍රපටයක් වූ අරුන්දතීහි ප්‍රතිනිර්මාණයකි‍. මෙම චිත්‍රපටය විචාරකයන් වෙතින් ඍණාත්මක ප්‍රතිචාර හිමි කරගත් අතර, බොක්ස් ඔෆිස් අතින් අසාර්ථක චිත්‍රපටයක් ලෙසින් සැලකේ.
සංවර්ධනය
මෙම චිත්‍රපටය හවුලේ නිෂ්පාදනය කරන ලද්දේ රජීබ් ටන්ඩූන් විසින් ඔවුන්ගේ නිෂ්පාදන නිවසේ සන්නාමය යටතේ ය. මෙම චිත්‍රපටය අනුෂ්කා ෂෙට්ටි සහ සෝනු සූඩ් විසින් ප්‍රධාන චරිත නිරූපණය කරන ලද 2009 අතිශය ජනප්‍රිය තෙලිඟු චිත්‍රපටයක් වූ අරුන්දතී චිත්‍රපටයේ ප්‍රතිනිර්මාණයකි. මෙම චිත්‍රපටය නිෂ්පාදනය කරන ලද්දේ ඉන්දියානු රුපියල් කෝටි 6-7ක අයවැයක් යටතේ ය. 2009 තෙලිඟු චිත්‍රපටයේ නිෂ්පාදකයා විසින් මෙහි බෙංගාලි ප්‍රතිනිර්මාණය සඳහා පිටපත් අයිතිය විකිණීමට අති විශාල මුදලක් ඉල්ලා සිටි බව වාර්තා වේ. හමුවීම් සහ සාකච්ඡා ගණනාවකින් පසු එය දැරිය හැකි මට්ටමක් තෙක් අඩු කරගන්නා ලදී.
නළුවරණය
කොයෙල් මලික් විසින් රණකාමී රැජිනකගේ චරිතය නිරූපණය කළේ පළමු වරට මෙම චිත්‍රපටයේ ය. මෙම චරිතය සම්බන්ධයෙන් ඇය පැවසූයේ, "ඔබ අත්හදා බැලීම සිදු නොකරන තෙක් සහ අවදානම් නොගන්නා තාක් ඔබට ගමන් කළ හැකි මට්ටම ඔබ වටහා නොගනීවි. මෙම දැවැන්ත චරිත නිරූපණය කිරීමට පහසු නැහැ. විශේෂයෙන්ම මා එවැන්නක් මින් පෙර සිදු කර නොතිබීම එයට හේතුවයි. පළමුව මා හට මෙම විෂය විශ්වාස කිරීමට අවශ්‍ය වූවා. මම පුනරුත්පත්තිය සහ මරණින් පසු උපත විශ්වාස කරනවා. එයට එකඟ වීමෙන් පසු, අරුන්දතීගේ ශරීර භාෂාව නිවැරදිව ඉගෙනීමට මා හට දැඩිව වෙහෙසෙන්නට සිදු වූවා."
චිත්‍රපටය
අරුන්දතී රූගත කිරීම් කටයුතු 2013 ඔක්තෝබර් 24 දින ඇරඹිණි. අරුන්දතී රූගත කරන ලද සමය මලික් හට අතිශය කාර්යබහුල කාලයක් වූ බැව් වාර්තා වේ. මෙම චරිතය නිරූපණය සඳහා ඇයට අසුන් පැදවීම සහ කඩු සටන් ඉගෙනීමට සිදු විය. ඇගේ අසුන් පැදවීමේ පන්ති මෙහෙයවන ලද්දේ කොල්කතා මයිදාන්හි විශේෂඥ වික්‍රම් රථෝර් විසින් දිනයේ මුල් පැය කිහිපය තුළ ය. මෙහි රූගත කිරීම් සිදුවූ ස්ථාන අතරට බෝල්පූර් සහ කොල්කතා යන ප්‍රදේශ අයත් වේ. ඇගේ අසිපත් සටන් දර්ශන රූගත කෙරුණේ කලාරිපායාට්ටු ඇසුරෙනි.
ශ්‍රී ලංකාවේ නැගෙනහිර පළාතේ රජයේ පාසැල් ලැයිස්තුව
ශ්‍රී ලංකාවේ නැගෙනහිර පළාතේ රජයේ පාසැල් ලැයිස්තුව දැක්වීමේදී එය ත්‍රිකුණාමලය, මඩකලපුව හා  අම්පාර  යන දිස්ත්‍රික්ක වලට අදාල රජයේ පාසැල් ලැයිස්තු වශයෙන් වෙන් වෙන් වශයෙන් දැක්විය හැකිය.
ත්‍රිකුණාමලය අධ්‍යාපන කලාපය
පාසැල් 80 කින් සමන්විත වන ත්‍රිකුණාමලය අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
කන්තලේ අධ්‍යාපන කලාපය
පාසැල් 62 කින් සමන්විත වන කන්තලේ අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
මඩකලපුව දිස්ත්‍රික්කය
මෙම දිස්ත්‍රික්කය මඩකලපුව, කල්කුඩා හා පදිරුප්පු යන අධ්‍යාපන කලාප වලින් සමන්විතවී ඇති අතර සමස්ත පාසැල් සංඛ්‍යාව 331 වෙයි.
මඩකලපුව අධ්‍යාපන කලාපය
පාසැල් 148 කින් සමන්විත වන මඩකලපුව අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
කල්කුඩා අධ්‍යාපන කලාපය
පාසැල් 98 කින් සමන්විත වන කල්කුඩා අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
අම්පාර දිස්ත්‍රික්කය
මෙම දිස්ත්‍රික්කය අක්කරෙයිපත්තු, අම්පාර, දෙහිඅත්තකණ්ඩිය, කල්මුනෙයි, මහඔය හා සමන්තුරෙයි යන අධ්‍යාපන කලාප වලින් සමන්විතවී ඇති අතර සමස්ත පාසැල් සංඛ්‍යාව 382 වෙයි.
අක්කරෙයිපත්තු අධ්‍යාපන කලාපය
පාසැල් 97 කින් සමන්විත වන අක්කරෙයිපත්තු අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
අම්පාර අධ්‍යාපන කලාපය
පාසැල් 95 කින් සමන්විත වන අම්පාර අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
දෙහිඅත්තකණ්ඩිය අධ්‍යාපන කලාපය
පාසැල් 46 කින් සමන්විත වන දෙහිඅත්තකණ්ඩිය අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
කල්මුනෙයි අධ්‍යාපන කලාපය
පාසැල් 50 කින් සමන්විත වන කල්මුනෙයි අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
මහඔය අධ්‍යාපන කලාපය
පාසැල් 33 කින් සමන්විත වන මහඔය අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
සමන්තුරෙයි අධ්‍යාපන කලාපය
පාසැල් 61 කින් සමන්විත වන සමන්තුරෙයි අධ්‍යාපන කලාපයෙහි සමස්ත රජයේ පාසැල් ලැයිස්තුව සඳහා මෙය බලන්න
හුස්ම හිරවීම
හුස්ම හිරවීම (ගිලීමේදී හුස්ම හිරවීම) සිදුවන්නේ ආහාර හොඳින් හපන්නේ නැති විට සහ එය අයාලේ ගොස් ශ්වසන මාර්ගය අවහිර කරන විටය.
එය ප්රථමාධාර මගින් විසඳනු ලැබේ (පහත කියවන්න) සහ, එය දිගටම පවතී නම්, හදිසි වෛද්ය සේවා වෙත ඇමතීමෙන්.
ගිලීමේදී හුස්ම හිරවීමට එරෙහිව ප්රථමාධාර
සමහර අතින් ශිල්පීය ක්‍රම මගින් හුස්ම හිරවීම සමනය කළ හැකිය (පහත කියවන්න).
මීට අමතරව, වෙළඳපොලේ සමහර "ප්‍රති-හුස්ම හිරවීම" උපාංග තිබේ (LifeVac සහ Dechoker).
පොදු වින්දිතයින් සඳහා ප්රථමාධාර
පළමු කොටස කැස්සයි.
වින්දිතයාට කැස්ස කළ නොහැකි නම්, අතින් ක්‍රම දෙක භාවිතා කරන්න (පහත පින්තූර දෙකම බලන්න).
ගැබිනි සහ තරබාරු පුද්ගලයින්ට මෙම අත් ශිල්පීය ක්‍රමවල වෙනස්කම් අවශ්‍ය වේ (පහත කියවන්න).
ළදරුවන්ට (අවුරුදු 1 ට අඩු) මෙම අත් ශිල්පීය ක්‍රමවල වෙනස්කම් අවශ්‍ය වේ (පහත කියවන්න).
හුස්ම හිරවීම දිගටම පවතී නම්, හදිසි වෛද්ය සේවා අමතන්න. වින්දිතයාට ටික වේලාවකට පසු සිහිය නැති විය හැක (පහත කියවන්න), එයට "ප්‍රති-හුස්ම හිරවීම හෘද පෙණහලු පුනර්ජීවනය" අවශ්‍ය වේ. වම|thumb|220x220පික්| "පිටුපසින් තට්ටු කරනවා": පහර නොදෙන අතින් වින්දිතයාගේ පපුවට ආධාර කරන්න (බලපෑම වැඩි දියුණු කිරීම සඳහා), සහ වින්දිතයාගේ ශරීරය හැකිතාක් නැමෙන්න. ඉන්පසු අනෙක් අතින් තදින් පහර දෙන්න. මධ්‍යය|thumb|380x380පික්| "උදර පීඩන" (හයිම්ලිච් උපාමාරුව): ඒවා තදින් අයදුම් කරන්න, පපුව සහ බුරිය අතර.
ගර්භනී හෝ අධික තරබාරු පුද්ගලයින් සඳහා ප්රථමාධාර
පළමු කොටස කැස්ස ද වේ.
වින්දිතයාට කැස්ස කළ නොහැකි නම්, අතින් ක්‍රම දෙක භාවිතා කරන්න (පහත පින්තූර දෙකම බලන්න).
වඩා හොඳ ප්‍රතිඵලයක් සඳහා, ඒවා මාරුවෙන් මාරුවට ඒකාබද්ධ කරන්න: එක් එක් තාක්‍ෂණය ආසන්න වශයෙන් 5 වතාවක් කරන්න, සහ අනෙක් තාක්ෂණය දෙසට වෙනස් කරන්න, සහ මෙම හැරීම් අඛණ්ඩව නැවත කරන්න.
හුස්ම හිරවීම දිගටම පවතී නම්, හදිසි වෛද්ය සේවා අමතන්න. වින්දිතයාට ටික වේලාවකට පසු සිහිය නැති විය හැක (පහත කියවන්න), එයට "ප්‍රති-හුස්ම හිරවීම හෘද පෙණහලු පුනර්ජීවනය" අවශ්‍ය වේ. වම|thumb|220x220පික්| "පිටුපසින් තට්ටු කරනවා": පොදු ගොදුරක් ලෙස. පහර නොදෙන අතින් වින්දිතයාගේ පපුවට ආධාර කරන්න (බලපෑම වැඩි දියුණු කිරීම සඳහා), සහ වින්දිතයාගේ ශරීරය හැකිතාක් නැමෙන්න. ඉන්පසු අනෙක් අතින් තදින් පහර දෙන්න. මධ්‍යය|thumb|380x380පික්| " ප්‍රති-හුස්ම හිරවීම පපුවේ පීඩනය ": ඒවා තදින් අයදුම් කරන්න, පපුවේ අස්ථියේ පහළ භාගය මත.
ළදරුවන් සඳහා ප්රථමාධාර (අවුරුදු 1 ට අඩු)
ළදරුවන් සඳහා මෙම ශිල්පීය ක්රම දෙක භාවිතා කරන්න (පහත පින්තූර දෙකම බලන්න). වඩා හොඳ ප්‍රතිඵලයක් සඳහා, ඒවා මාරුවෙන් මාරුවට ඒකාබද්ධ කරන්න: එක් එක් තාක්‍ෂණය ආසන්න වශයෙන් 5 වතාවක් කරන්න, සහ අනෙක් තාක්ෂණය දෙසට වෙනස් කරන්න, සහ මෙම හැරීම් අඛණ්ඩව නැවත කරන්න.
හුස්ම හිරවීම දිගටම පවතී නම්, හදිසි වෛද්ය සේවා අමතන්න. ටික වේලාවකට පසු දරුවාට සිහිය නැති විය හැක (පහත කියවන්න), එයට "ළදරුවන් සඳහා ප්‍රති-හුස්ම හිරවීම හෘද පෙණහලු පුනර්ජීවනය" අවශ්‍ය වේ. මධ්‍යය|thumb|400x400පික්| වමට:  "පිටුපසින් තට්ටු කරනවා", ළදරුවා තරමක් උඩු යටිකුරු වී ඇත. දකුණ: "පපු වේ පීඩනය", ඇඟිලි දෙකක් භාවිතා කරමින්, පපුව මැද ඔබන්න, පහළ භාගය මත.
වින්දිතයා සිහිසුන්ව සිටින විට
අයදුම් කරන්න: "ප්‍රති-හුස්ම හිරවීම හෘද පෙණහලු පුනර්ජීවනය" (සාමාන්‍ය, ළදරුවන් සඳහා නොවේ)
හෝ "ළදරුවන් සඳහා ප්‍රති-හුස්ම හිරවීම හෘද පෙණහලු පුනර්ජීවනය" (අවුරුදු 1 ට අඩු). (පහත කියවන්න).
ප්‍රති-හුස්ම හිරවීම හෘද පෙණහලු පුනර්ජීවනය
thumb| හෘද-පෙනහළු පුනර්ජීවනයේ පපුවේ පීඩන. හදිසි වෛද්ය සේවා සඳහා ඇමතුමක් අවශ්ය වේ. thumb| හෘද-පෙනහළු පුනර්ජීවනයේ වාතාශ්රය (මුදවා ගැනීමේ හුස්ම). ළදරුවන් තුළ, දරුවාගේ මුඛය සහ නාසය එකවර ආවරණය කිරීම සඳහා මුඛය භාවිතා කරන්න. වින්දිතයා තිරස් ස්ථානයක තබන්න, මුහුණ ඉහළට.
වින්දිතයාට "ප්‍රති-හුස්ම හිරවීම හෘද පෙණහලු පුනර්ජීවනය" කරන්න, අඛණ්ඩ ආකාරයෙන්:
පළමු එක (30 පීඩන) සිට මෙම සියලු පියවර අඛණ්ඩව නැවත කරන්න.
ළදරුවන් සඳහා ප්‍රති-හුස්ම හිරවීම හෘද පෙණහලු පුනර්ජීවනය
ළදරුවාට "ළදරුවන් සඳහා ප්‍රති-හුස්ම හිරවීම හෘද පෙණහලු පුනර්ජීවනය" සිදු කරන්න, අඛණ්ඩ ආකාරයෙන්:
පළමු එක (30 පීඩන) සිට මෙම සියලු පියවර අඛණ්ඩව නැවත කරන්න.
ගණිතමය තර්කණය
ගණිතමය තර්ක ශාස්ත්‍රය, යනු තර්ක ශාස්ත්‍රයට හා ගණිතයට අයත්වන උපක්ෂේත්‍රයකි. මෙයට තර්කනය පිළිබඳ ගණිතමය අධ්‍යයනය සහ මෙම අධ්‍යයනයන් වෙනත් ගණිත කොටස් සඳහා භාවිතය අයත් වේ. ගණිතමය තර්කනය පරිගණක විද්‍යාවට සහ දාර්ශනික තර්ක ශාස්ත්‍රයට සමීප සම්බන්ධතාවයක් දක්වයි. විධිමත් තර්ක ශාස්ත්‍රයේ ප්‍රකාශන බලය සහ විධිමත් සාධන පද්ධතියට අයත් නිගමනාත්මක බලය ගණිතමය තර්කනයේ අඩංගු ඒකීයකරණය මාතෘකා වේ.
ආරම්භයේ සිටම ගණිතමය තර්කනය ගණිතමය මූලාංග අධ්‍යයනයට දායක වූ අතර පෙරළා ගණිතමය මූලාංග ගණිතමය තර්කනයේ ඉදිරිගමනට ආධාර විය. මෙම අධ්‍යයනය 19 වැනි සියවසේ අගභාගයේදී ජ්‍යාමිතිය, අංක ගණිතය සහ විශ්ලේෂණය සඳහා ප්‍රත්‍යක්ෂක රාමු සැකිලි නිර්මාණයත් සමග ආරම්භ වූ අතර එහි ස්වභාවය හැඩගැන්වීම සඳහා 20 වැනි සියවසේදී මූලික වාදයන්ගේ සංගණතාව ඔප්පු කිරීම සඳහා ඩේවිඩ් ගිල්බර්ට් ඉදිරිපත් කළ ප්‍රකමනය දායක විය. කර්ට් ගොඩෙල් හා ‍පේරාඩ් ජෙන්සන් ආදීන් ප්‍රකමණය සඳහා ආංශික විසඳුම් දායක කළ අතර සංගතතාව ඔප්පු කිරීමේදී පැනනැගුණූ ගැටළු නිරාකරණයටද දායක විය. කුලකවාදය සඳහා වන පොදු ප්‍රත්‍යක්ෂක පද්ධතීන් ඔස්සේ ඔප්පු කළ නොහැකි ඇතැම් ප්‍රමේයයන් පැවතුනද සාමාන්‍යය ගණිතයට අයත් කරුණූ සියල්ලම පාහේ කුලක ඇසුරින් විධිමත් කළ හැකි බව කුලක වාදයට අදාල ක්‍රියාකාරකම් ඔස්සේ ඔප්පු විය. සමකාලීනව ගණිතමය මූලාංග ආශ්‍රීත අධ්‍යයනයෙන් බොහෝ විට සියළු ගණිත ක්ෂේත්‍ර වැඩි දියුණූ කළ හැකි සිද්ධාන්ත සෙවීම වෙනුවට ගණිතයේ එක් එක් ‍ක්ෂේත්‍ර කුමන විධිමත් පද්ධතිය මගින් විධිමත් කළ හැකිද යන්න සෙවීමට ඉලක්ක කළ ඒවා විය.
ගණිතමය තර්කනය බොහෝ විට කුලක වාදය, ආදර්ශ වාදය, සහානුයාත වාදය, සාධන වාදය සහ නිර්මාණාත්මක ගණිතය යන උපක්ෂේත්‍රවලට බෙදනු ලැබේ. මෙම එක් එක් ක්ෂේත්‍ර අර්ථ දැක්වීමේ හැකියාව සහ පළමු පෙළ තර්කනය ආදිය ඔස්සේ පොදු මූලික තර්කන විසඳුම් දරති.
මැනිලා
මැනිලා යනු පිලිපීනයේ අගනගරයි.
තොකෝසීල මාසිපා
මුල් දිවිය සහ අධ්‍යාපනය
මාසිපා උපන්නේ සහ ඇතිදැඩිවූයේ ඔර්ලෑන්ඩෝ නැගෙනහිර, සුවේටෝ, ජොහැනස්බර්ග් හිදී වන අතර දරුවන් 10 යුතු පවුලක වැඩිමලා විය. 1966දී ඇලෙක්සැන්ඩ්‍රා නාගරිකයේ ඉමාකුලාටා උසස් පාසැලෙන්   විශ්වවිද්‍යාලයට ඇතුළුවීමෙන් පසුව,  ඇය 1974දී, සමාජ සේවය පිළිබඳ විශේෂත්වය සහිතව BA උපාධියක් ලත් අතර, 1990දී  දකුණු අප්‍රිකා විශ්වවිද්‍යාලයෙන්  LLB උපාධියක් ලද්දාය. ඇය 1991දී අධිනීතිඥයෙක් ලෙසින් ඇතුළු කරගනු ලැබුවාය.
අභිවෘත්තිය
ඇයගේ නීති අභිවෘත්තියට පෙර, සමාජ සේවකයෙකු ලෙසින් සහ අපරාධ වාර්තාකරුවෙකු ලෙසින් මාසිපා සේවය කල අතර, එය නිසා නීතිය පිළිබඳ ඇය හට උනන්දුවක් ඇති විය. ද වර්ල්ඩ්, පෝස්ට් සහ ද සුවේටන් පුවත්පත් වල ඇය සේවය කල අතර පේස් සඟරාවෙහි ක්වීන් කාන්තා අතිරේකය සංස්කරණය කලාය.
රාජ්‍යය එරෙහි ඔස්කා පිස්ටෝරියස්
රීව ස්ටීන්කම්ප් ඝාතනය සහ තුවක්කු-ආශ්‍රිත චෝදනා කිහිපයක් පිළිබඳව, ප්‍රිටෝරියා මහාධිකරණයේදී,  2014 මාර්තු 3 දිනදී ඇරඹුනු  ඔස්කා පිස්ටෝරියස්ගේ නඩු විභාගයෙහි විනිසුරු මඩුල්ලෙහි සභාපති ධුරය දරන්නේ මාසිපා විසිනි. නඩුවෙහිදී ඇයට සහය වීමට සහයකයන් දෙදෙනෙකු ඇය විසින් පත් කෙරිණි. දකුණු අප්‍රිකානු අධිකරණයේ ප්‍රකාශකයෙකු පරිදී, ඇයගේ ස්ත්‍රී භාවය නිසා මෙම නඩු විභාගයට විශේෂයෙන් පැවරීමක් සිදුවී නොමැත. මෙම උසස් තලයෙහි නඩු විභාගයට ඇය පත්කිරීමත් සමගම,, දක්ෂ, ව්‍යක්ත සහ, අල්පභාෂි පුද්ගලයෙකු ලෙසින් ඇයගේ සගයන් විසින් ඇය විස්තර කෙරුණු බව වාර්තා වෙයි. නඩුවෙහි මාසිපාගේ තීන්දුව විවාදාත්මකවූ අතර, ඇයගේ ස්ත්‍රීභාවය සහ ජාතිය අවඥාවට ලක් කල තර්ජන ඇය වෙත එල්ල විය. මේ නිසා පොලිස් ආරක්ෂාව සැපයුණි.
මලල ක්‍රීඩා
මළල ක්‍රීඩා ජවන හා පිටිය මළල ක්‍රීඩා ලෙස ද හැඳින්වේ. එය දිවී‍ම, විසි කිරීම හා පැනීම යන ඉසව්වලින් සමන්විත වේ. මෙම නම සෑදී ඇත්තේ “ඇත්ලෝස්” නම් වන ග්‍රීක වචනයෙනි. එහි තේරුම “තරඟය” නම් වේ.
ප්‍රවර්ගය:ක්‍රීඩා
වසන්තම් ටීවී
වසන්තම් ටීවී යනු ශ්‍රී ලංකාවේ විකාශන කටයුතු සිදුකරන, දෙමළ රූපවාහිනී නාලිකාවකි. ශ්‍රී ලංකා රජයට අයත් මෙම නාලිකාවේ මෙහෙයුම් කටයුතු සිදු කරනු ලබන්නේ, Independent Television Network (ITN Ltd) ආයතනයයි. නාලිකාවේ විකාශන කටයුතු 2009 ජුනි 25 වන දින සිට ආරම්භ කරන ලදී.
සංඛ්‍යාත සහ ආවරණ සරිය
ශ්‍රී ලංකාවේ බස්නාහිර පළාත තුල VHF චැනල් අංක 9 යටතේ සහ 2010 ජනවාරි 6 දිනයෙන් පසුව උතුර සහ නැගෙනහිර පළාත් සඳහා, UHF චැනල් අංක 25 යටතේ, නාලිකාව විසිරුවා හරියි. මීට අමතරව වසන්තම් ටීවී නාලිකාව, අන්තර්ජාලය හරහාද සජීවීව නැරඹිය හැකිය.
මූලාශ්‍ර
ප්‍රවර්ගය:ශ්‍රී ලංකාවේ රූපවාහිනී නාලිකා
විශ්වනාදන් රුද්‍රකුමාරන්
විශ්වනාදන් රුද්‍රකුමාරන් යනු, ශ්‍රී ලංකාව තුල දෙමළ ඊළම නමින් වෙනමම රාජ්‍යයක් ගොඩනගා ගැනීම අරමුණු කොට ගනිමින් පිහිටුවා ගත්, දෙමළ ඊළාම් දේශාතික්‍රාන්ත ආණ්ඩුව යන සංවිධානයේ අගමැති ලෙස හඳුන්වාගන්නා පුද්ගලයා වේ. ඔහු ත්‍රස්ත සංවිධානයක් වූ දෙමළ ඊළාම් විමුක්ති කොටි (එල්ටීටීඊ) සංවිධානයේ හිටපු නීති උපදේශකයාද වෙයි. වෘත්තීයෙන් එක්සත් ජනපදයේ නීතිඥයෙකු වන රුද්‍රකුමාරන්, වර්තමානයේදී එරට නිව්යෝර්ක් හී වාසය කරයි.
මුල් අවධිය
යාපනය හිටපු නගරාධිපති විශ්වනාදන්ගේ පුත්‍රයා වූ රුද්‍රකුමාරන්, සිය අධ්‍යාපන කටයුතු යාපනය මධ්‍ය මහා විද්‍යාලයෙනුත්, කොළඹ නීති විද්‍යාලයෙනුත් හදාරණ ලදී.
දෙමළ ඊළාම් දේශාතික්‍රාන්ත ආණ්ඩුව යන සංවිධානය තුල
වර්තමානයේදී රුද්‍රකුමාරන් දෙමළ ඊළාම් දේශාතික්‍රාන්ත ආණ්ඩුව නම් සංවිධානයේ අග්‍රාමාත්‍ය කෙනෙකු ලෙස හදුන්වනු ලබයි. මෙම පත්කිරීම සඳහා පැවැති මත විමසුම් නෝර්වේ, ප්‍රංශය, කැනඩාව, ස්විට්සර්ලන්තය, ජර්මනිය, නෙදර්ලන්තය සහ එක්සත් රාජධානිය වැනි දෙමළ ඩයාස්පෝරාව වැඩි වශයෙන් සිටින රටවල් තුල පැවැත්වූ බව පැවසෙයි.
බාහිර සබැඳි
ප්‍රවර්ගය:දෙමළ ජනයා ප්‍රවර්ගය:එල්.ටී.ටී.ඊ. නායකයෝ
කාම්බෝජ අලුත් අවුරුද්ද
ආශ්‍රිත ලිපි
ප්‍රවර්ගය:දකුණු සහ අග්නිදිග ආසියානු අලුත් අවුරුද්ද
මළල ක්‍රීඩා ඉතිහාසය
ක්‍රි. පූ. 776 පැවති පළමු ඔලිම්‍පික් ක්‍රීඩා උළෙලේ එකම මළල ක්‍රීඩා අංශය වූයේ ධාවන පථයක දිවෙන ඇවිදීමේ තරඟයයි. නැතහොත් “ස්ටේඩ්” දිවීමේ තරඟයයි.
ශාස්ත්‍රීය යුගය තුළ යුරෝපයේ වෙනත් ක්‍රීඩා අංශයන් පැවතුණි.
පැන්හෙල්ලෙනික් ක්‍රීඩා
රෝමන් ක්‍රීඩා
රෝම එම්රුස්කන් ජාතිකයන්ගේ ක්‍රීඩා කෞශල්‍යය නැගී සිටීම ශ්‍රීක මුලාරම්‍භයට වඩා කැපී පෙනුණි.
ගොක් ටියුටන් හා සෙල්ට්‍ස් යන ජාතිකයෝ රෝම ජාතිකයින්ට වඩා ඉසව්‍ සඳහා සතුටින් සහභාගි වූහ. කෙසේ වුවත් මෙම තරඟ ප්‍රතිවාදී පුහුණු තරඟ ලෙස සැලකුණි. මධ්‍යකාලීන යුගයේදී රදලයන්ගේ පුතුන් අශ්වයන් පැදීම අශ්වයන් හා පොර බැදීම ආයුධ පුහුණුවට අමතරව දිවීමේ තරඟ බර ඉසිලී‍ම පැනීම සහ මල්ලව පොර යන තරඟ ඉසව්‍ පුහුණු කරවන ලදී. නිළ හා නිළ නොවන ක්‍රීඩාගාරයන්හි දී මෙම තරඟ මිතුරු හා ප්‍රතිවාදී තරඟ යන ලක්ෂණ දෙකෙන්ම පවත්වනු ලැබීය.
19 වන ශතවර්ෂය වන විට සංවිධානයේ විධිමත් බවක් ඇති විය. එය පාසල් පද්ධතියට විධිමත් ක්‍රීඩා හා ව්‍යායාම්‍ එක්කිරීමෙන් සිදු කෙරුණි. මෙවැනි විධිමත් ක්‍රීඩා පද්ධතියක් ක්‍රියාත්මක කළ පාසල් අතර සැන්ඩ්‍හර්ස්හි Royal Military College මුල් තැන ගනී. ඒ 1812 සිට 1825 දක්වා වර්තාගත ප්‍රථම ( රැස්වීම) සංවිධානය කරනු ලැබු‍ෙව් රෝයල් Shrewsbury School Hunt විසින් ෂ්‍රොප්ස්යර්හි පුෂ්බරි ( Shrews bury) හිදී ය. මෙම රැස්වීම පිළිබඳ විස්තර දැක්වෙන ලිපිපෙළක් ඉන් වසර 60 කට පසු C.T. රොබින්සන් විසින් පල කෙරුණි. ඔහු 1838 සිට 1841 දක්වා ඔහු එම පාසලේ සිසුවෙකු විය. 1849 දී “ The Royal Military Academy” විසින් තරඟයක් සංවිධානය කරනු ලැබූ අතර ඒ පිළිබඳ විධිමත් රැස්වීම්‍ මාලාව පවත්වනු ලැබු‍ෙව්‍ 1850 දී ඔක්ස්පර්ඩ්‍ හි “Exeter College” විසිනි. වර්තමාන මළල ක්‍රීඩා අංග වලදී සියලු ධාවන තරඟ සිදු කළ හැකි මීටර් 400 ධාවන පථයක් යොදා ගන්නා අතර පිටියේ තරඟ බොහෝ විට පවත්වනුයේ ඇතුළු පිටියේ නැතහොත් ඇතුළු ධාවන පථයේය.
1912 දී අන්තර් ජාතික පරිපාලන ආයතනක් පිහිටුවිණි. එය IAAF ලෙස හැඳින්වුණු අතර 1983 එම ආයතනය විසින් බාහිර ලෝක ශූරතා තරඟ ආරම්‍භ කෙරුණි. එසේම ප්‍රාදේශීය ක්‍රීඩා තරඟ ද පෑන් ඒෂියන් ක්‍රීඩා තරඟ පොදු රාජ්‍ය මණ්ඩලය ක්‍රීඩා තරඟ සේම වෘත්තීමය ගෝල්ඩන් ලීග් තරඟාවලිය IAAF ලෝක ශූරතා අවසන් මළල ක්‍රීඩා තරඟ, ලෝක ගෘහස්ථ ශූරතා තරඟාවලිය යනාදීය මේ අතර වේ. ඹලිම්පික් ශූරතා තරඟාවලියේ දී ක්‍රීඩාව ඉතා උණුසුම්‍ වන අතර එය වෙනත් මට්‍ටමකදී අඩු උනන්දුවක් දක්වයි.
1970 දක්වා ඇමෙරිකා එක්සත් ජනපදයේ ක්‍රීඩාව වෘත්තීය මට්‍ටම දක්වා නැංවී‍ෙම්‍ පරිපාලනමය කටයුතු සිදු කරනු ලැබු‍ෙව්‍ Amateur Athletic Union- (AAU) ආයතනය වන අතර The Athletic Congress ( TAC) සහ ආයතනය මෑතකදී පිහිටුවීය.USA Track and filed හෝ ( USA T&F) ලෙස නැවත නම්‍ කෙරුණි.
එලෙසම මාර්ග ධාවන තරඟ සංවිධානය සඳහා Road Runners Club of America ( RRCA) පිහිටුවන ලදී.
නූතනයේ දී කලින් පැවතුනා වූ ආධුනිකත්වයට විරාමය තබමින් මළල ක්‍රීඩකයන්හට දිවීමේ තරඟවලින් මුදල් ලබා ගත හැකිව ඇත.
ආශ්‍රිත
http://en.wikipedia.org/wiki/Athletics_(track_and_field)#History
මෙහෙයුම් පද්ධති - අනෙකුත් ‍මෙහෙයුම් පද්ධති
සුවිශේෂී ලාභදායී වෙළද පොළවල තවමත් භාවිතා වන පැරණි මෙහෙයුම් පද්ධති අතරට IBM හි OS/2; Mac OS, ඇපල්ගේ Mac OS X හි UNIX නොවන පුරෝගාමියා : BeOS; XTS – 300 ඇතුළත් වේ. ඇතැම් ඒවා විශේෂයෙන් Amiga OS හා‍ RISC OS, ඒ සදහා උනන්දුවක් ඇති ප්‍රජාව හා  විශේෂ මෘදුකාංග පද්ධති සඳහා සංවර්ධනය වේ. DEC හි Open VMS තවමත් (HP) හැව්ලට් - පැකාර්ඩ් (Hewlett-packard) හි ක්‍රියාකාරී සංවර්ධනය යටතේ පවතී.
නව පරිගණක පද්ධති පිළිබද පරියේෂණ හා ඒවා නිපදවීම තවමත් සිදුවේ. GNU Hurd, Unix, සමග පසු ගැළපුම් වන පරිදි සැලසුම් කර ඇති නමුත් වැඩි දියුණු කළ ක්‍රියාකාරිත්වයකින් හා ක්ෂුද්‍ර කර්නල සැකැස්මකින් යුක්ත වේ. සින්ගියුලරටි (Singularity) යන Microsoft පරියේෂණවල, Dot Net මගින් කළමණාකරණයවන කේත ආකෘතිය මත පදනම්ව වඩා හොද මතක ආකර්ෂණයකින් සෑදුණු මෙහෙයුම් පද්ධතියක් නිර්මාණය කිරීමේ ව්‍යාපෘතියකි.
References
http://en.wikipedia.org/wiki/Operating_systems#Other
ශ්‍රී වර්ධන
සයවන පරාක්‍රමබාහු රජු ක්‍රි.ව. 1412 සිට 1467 දක්වා අඛණ්ඩව රාජ්‍ය විචාලේ ඔහු තුළ තිබූ රාජ්‍ය තාන්ත්‍රික නුවණත් පින්මහිමයත් නිසාවෙනි. මේ රජුට දාඨාවංශ රන් මැණිකේ කීරවැල්ලේ යන නමින් අග්‍ර මහේශිකාවක් වූවාය. වැලන්ටයින් පවසන පරිදි කීරවැල්ල සීරිමාන්න අදිකාරම්ගේ දුවණිය වූ ඇය සහ ඇයගේ සොයුරියවූ ස්වර්ණවතී කුමරියද රජ වාසලේ ඇති දැඩි වූ බව සඳහන්ය. මේ කීරවැල්ලේ බිසව පිරිමි දරුවෙකු නොලබාම රෝගාතුරව මියගියේ තුරුණු වියේදීමය.ඇයට ප්‍රතිකාර කිරීමට මව්කිරි දුන් ගම අදත් කිරිගම් පමුණුව යන නමින් ප්‍රසිද්ධය. එසේම යාගහෝම කිරීම පිණිස බමුණන් ගෙන්වා නතර කර සිටි ගම හෝමාගම නමින්ද ප්‍රසිද්ධ වී ඇත.බිසව මිය යාම නිසා ද පිරිමි දරුවකු නොමැති වූ නිසාද රජුගෙන් පසුව ප්‍රතිරාජ තනතුරට සුදුස්සෙකු නොවීය. මහා සංඝරත්නය මේ පිළිබඳව කතිකා කොට ගෙන රජුට යළිත් බිසවක් යෝජනා කරන ලද්දේය. ඒ දඹදෙණි රජ පෙළපතිනි. දෙවන පරාක්‍රමබාහු රජුගේ ප්‍රධාන අමාත්‍ය එසේම බෑණනුවන් වූ ප්‍රතිරාජ නොහොත් ශ්‍රීවර්ධන අමාත්‍යවරයාගේ සෙංකඩගල ශ්‍රීවර්ධනපුරය ගොඩ නැගූ) පරපුරේ කාන්තාවක් යයි සැළකෙන ඇය නමින් මධුරා නොහොත් මිහිරි දේවිය විය. රජු ඇයට බෙහෙවින්ම ආලය කළේය. දෙදෙනාගේ ප්‍රේමාලිංගන සිදු වූ ස්ථානය වර්තමාන මිරිහානයි. (මිහිරි යහන) මේ පින්වත් රජ කුමරියට පුත් කුමරෙක්ද උපන්නාය. ඔහු ද ශ්‍රීවර්ධන නමින් ප්‍රකට විය.රජ වාසලේ සිටි විදේශික බලවේග නියෝජනය කරන පිරිසගෙන් මධුරා බිසවට සිදුවූ වෙනස්කම් නිසා ඇය සිය පුත්‍රයා සමග තම පරපුරට උරුමකම් ඇති පස්යොදුන්කෝරළයට පැමිණ නවාතැන්ගත් බව ජනප්‍රවාදයේ සඳහන්ය. වැඩිවියට පත් ශ්‍රී වර්ධන කුමරුට සයවන පරාක්‍රමබාහු රජු විසින් ප්‍රතිරාජ තනතුර පිරිනමා පස්යොදුන් කෝරළයේ පාලනය බාර දුන්නේය. මේ නිසා මේ කුමරු කැකුළන්දොළ ශ්‍රීවර්ධන ප්‍රතිරාජ නොහොත් ප්‍රභූරාජ නමින් චිර ප්‍රසිද්ධ විය.
ස්ථිරාංග
thumb|PIC18F8720 වැනි ක්ෂුද්‍ර පාලකයක්, ක්ෂණික මතකය තුළ ගබඩා කළ ස්ථීරාංග මගින් පාලනය වේ.
පරිගණක, ස්ථීරාංග යනු දෘඪාංගයක චිපයක් තුළ අන්තර්ගත කළ පරිගණක ක්‍රමාලේඛයකි, නිදසුනක් ලෙස ක්ෂුද්‍ර පාලකයක් දැක්විය හැක. එය තාවකාලික කියැවීම් මාත්‍ර මතක මත හෝ පරිශීලකයෙක් මගින් පවතින දෘඩාංගය තුළට ඇතුල් කළ හැකි (upload) ද්වීමය අනුරූප ගොණුවක් ලෙස සැපයිය හැක.
එහි නමින්ම සදහන් වන පරිදි, ස්ථීරාංග , දෘඩාංග හා මෘදුකාංගවල අතරමැදි ස්ථානයක් වේ. මෘදුකාංගයක් ලෙස එය ක්ෂුද්‍ර සකසනයක් හෝ ක්ෂුද්‍ර පාලකයක් මගින් ක්‍රියා කරවන පරිගණක ක්‍රමාලේඛයකි. එනමුත් එය දෘඩාංග කොටසකට තදින් සම්බන්ධව ඇති අතර ඉන් පිටත දී ඇත්තේ සුළු වටිනාකමකි.
දෙමළ මහජන විමුක්ති කොටි පක්ෂය
දෙමළ මහජන විමුක්ති කොටි පක්ෂය යනු ශ්‍රී ලංකාවේ පිලිගත් දේශපාලන පක්‍ෂයකි.
දෙමළ ඊළාම් විමුක්ති කොටි සංවිධානයන් වෙන්වීම
ආරම්භයේදී "දෙමළ ඊළාම් විමුක්ති කොටි සංවිධානයේ කරුණා පාර්ශවය" ලෙසින් හැඳිනු ත්‍රස්තවාදී කන්ඩායමකි. දෙමළ මහජන විමුක්ති කොටි පක්ෂය (ටී.එම්.වී.පී),  දෙමළ ඊළාම් විමුක්ති කොටි සංවිධානයෙහි  පෙර නායකයෙක් වූ කරුණා අම්මාන් 2004 දී එම සංවිධානයෙන් කැඩී වෙන්වුනු පසු,  මෙය පිහිටුවා ගන්නා ලදි. ශ්‍රී ලාංකික යුද්ධ හමුදාව සමගින් මෙම කණ්ඩායම සක්‍රීය සහයෝගයෙන් කටයුතු කළ බව විශ්වාස කෙරෙයි.
වින්ඩෝස් Me
ප්‍රවර්ගය:පරිගණක මෙහෙයුම් පද්ධති ප්‍රවර්ගය:වින්ඩෝස් මෙහෙයුම් පද්ධති
පුත්තාණ්ඩු
දෙමළ  (අලුත් pudhu + අවුරුද්ද aandu = Puththandu)   දෙමළ ජනතාව විශ්වාස කරන ආකාරයට අලුත් අවුරුද්දේ පළමු දවසයි. මෙය වර්තමානයේ අප්‍රියෙල් 12,13,14 (වසරින් වසර වෙනස් වේ) දිනවලින් එකකි. මෙම අලුත් අවුරුදු දිනය තමිල්නාඩු, කේරළ. පොන්ඩිවෙනි ආදි ඉන්දීය ප්‍රාන්තවල මෙන්ම, මැලේසියාව,සිංගප්පුරුව හා ශ්‍රි ලංකාව වැනි රටවල වෙසෙන දෙමළ ජනතාව මෙම අවුරුද්ද සමරති. මෙහිදි දෙමළ ජනතාව විසින් එකිනෙකාට සුභාශිසන පිරිනැමිමද සිදුකෙරේ.
අප රටේ සිංහල ජනතාව සමඟ දෙමළ ජනතාව ද එකම දිනයේ සමරනු ලැබුව ද හින්දු චාරිත්‍ර වාරිත්‍ර හා විශ්වාසයන් පිළිබඳ සළකා බැලීමේදී පෙනී යන්නේ අප රටින් බැහැර සමස්ථ ලෝකය පුරා විසිරී සිටින දෙමළ ජනතාව මෙය සැමරීමේදී යම් යම් වෙනස්කම් ඇති බවය. අප රටේ සිංහල ජනතාවට හා දෙමළ ජනතාවට අලුත් අවුරුදු දිනය සැමරිය යුතු දිනය නියම කරන්නේ නැකැත් කමිටුව වුව ද තමිල්නාඩුවේ සහ සෙසු රටවල සිටින දෙමළ ජනතාවට මෙය සැමරීම සඳහා නිශ්චිත දිනයක් පවතී. ඔවුන් එය සමරන්නේ අප්‍රේල් 14 වැනිදාය. මෙම අලුත් අවුරුදු දිනය තමිල්නාඩු, කේරළ, පොන්ඩිවෙනි ආදි ඉන්දිය මලයාසියාව, සිංගප්පුරුව හා ශ්‍රි ලංකාව වැනි රටවල වෙසෙන දෙමල සම්භවයක් ඇති ජනතාව සමරයි.
නිරායන ජ්‍යෝතිෂ සිද්ධාන්තය අනුව වසන්ත විෂුවය උදාවන්නේ ග්‍රෙගෝරියන් දින දර්ශනයේ අප්‍රේල් 14 වැනිදාය. ජාත්‍යන්තර දෙමළ දිනදර්ශනයේ හා තමිල්නාඩු දිනදර්ශනයේ මෙය රජයේ නිවාඩු දිනයකි. නිවර්තන කලාපයට වසන්ත විෂුවය උදාවන කාල පරාසය වන්නේ මාර්තු 22 අවට සමයයි. මෙම දිනයට පෘථිවි අක්ෂයේ වූ අංශක 23ක දෝලනය එකතු කිරීමෙන් හින්දු ක්‍රමයට අනුව නිරායන මේෂ සංක්‍රාන්තිය ගණනය කරනු ලබයි. එනම් සූර්යයා මීන රාශියේ සිට යළි මේෂ රාශියට සිදුවන සංක්‍රාන්තියයි. සිංහල අලුත් අවුරුද්දේ සිද්ධාන්තය ද මෙයම වුවත් වෙනස වන්නේ එය උදාවන දවස වසරින් වසර වෙනස් වීමය. මෙය අප්‍රේල් 12 - 14 දක්වා වූ දින තුන අතර පවතී. සිංහල ජනතාව අලුත් අවුරුදු උත්සවයේ විවිධ අංග දින කිහිපයක් තිස්සේම පවත්වනු ලැබුව ද දෙමළ ජනතාව මෙය එක් දිනක් තුළ අවසන් කරති.
සිංහලයන්ගේ සේම දෙමළ ජනතාවගේ සාම්ප්‍රදායික සූර්ය දින දර්ශනයේ මුල්ම මාසය වන්නේ අප්‍රේල් ය. හින්දු ආගමේ දැක්වෙන පරිදි මහා බ්‍රහ්මයා විශ්වය මවා ඇත්තේ ද ‛සත්‍යයුග’ නම් වූ යුගය ආරම්භ වන්නේ ද මෙම මාසයේදීය. මෙම මාසය දෙමළ බසින් ‛පුත්තන්ඩු’, ‛වරුද පයිරප්පු’ හෝ ‛චිත්තරයි තිරු-නාල්’ යන නමින් හඳුන්වනු ලබයි. ‛පුත්තන්ඩු වාස්තුකල්’හෝ ‛ඉනිය තමිල් පුත්තන්ඩු නල්ලවාස්තුක්කල්’ යැයි පවසමින් දෙමළ ජනතාව අලුත් අවුරුදු දිනයේදී එකිනෙකාට සුබ පතති. ඉන්දියාවේ ඇසෑම්, බටහිර බෙංගාලය, කේරලය, මනිපුර්, මිතිලා, ඔඩිෂා, ත්‍රිපුර ආදී ප්‍රාන්තවලද මෙම දිනයේ අලුත් අවුරුද්ද සැමරේ. සිංහල ජනතාව අලුත් අවුරුද්ද සැමරීමේදී ජ්‍යෝතිෂ සිද්ධාන්ත අකුරටම පිළිපදිති. එබැවින් මෙය ‛නැකැත් කෙළිය’ නමින් ද හඳුන්වනු ලැබේ. දෙමළ ජනතාව අතර ද මෙහි වෙනසක් නැත. දෙමළ ජනතාව අතර අතීතයේ සිට පැවති සිරිතක් වන්නේ අලුත් අවුරුදු දිනයේදී පවුලේ වැඩිහිටියකු හෝ නැකැත්කරුවකු විසින් ඉදිරි මාස 12 සඳහා සිය පවුලට අයත් පලාපල කථනයක් සිදුකිරීමය.
අලුත් අවුරුදු දිනයේ අලුයමින් අවදිවන දෙමළ පවුලක මාතාව පවුලේ සාමාජිකයන්ගේ දෑස් වසා සුබ දසුනක් ඇති ස්ථානයකට රැගෙන යාම සිදුකරනු ලබයි. ඒ බොහෝ විට නිවසේ ඇති දේව ප්‍රතිමාවන් වේ. ඊට අමතරව රන් ආභරණ, පලතුරු ආදිය ද පෙන්වනු ලබයි. කැඩපතකින් මුහුණ පෙන්වීමෙන් ද සෞභාග්‍යය උදාවන බව ඔවුන්ගේ විශ්වාසයයි.
මේ දිනයේදී දෙමළ නිවෙස්වලට ඇතුළුවන දොරටුව අසළ කාන්තාවන් විසින් ‛කෝලම්’ හෝ ‛රන්ගෝලි’ නමින් හඳුන්වනු ලබන වර්ණවත් රටාවලින් අලංකාර කරනු ලබයි. මෙම කෝලම් රටාවලට මැදින් ‛කුට්ටු විළක්කු’ නම් පහනක් තබනු ලබයි. ‛කන්නි’ නමින් හඳුන්වනු ලබන චාරිත්‍රයක් සිදුකිරීම ද මෙම දිනයේ දක්නට ලැබෙන්නකි. ‛කන්නි’ යන්නෙහි අරුත් වන්නේ ‛සුබ දසුන’ වැන්නකි. ඔවුන් මේ අවස්ථාවේදී රන් ආභරණ, පලතුරු, එළවලු, මල්, සහල් ආදිය දෙස බලති. එයින් සෞභාග්‍යය උදාවෙතැයි ඔවුහු විශ්වාස කරති. ඉන්දියාවේ ඇතැම් ප්‍රාන්තවල නිවෙස් දොරටුවෙහි මල් පිපුණු කොහොඹ අත්තක් සහ ගෙඩි සහිත අඹ අත්තක් හොඳින් පෙනෙන සේ එල්වා තැබේ. ඒවායෙන් සංකේතවත් වන්නේ සෞභාග්‍යයයි. බොහෝ දෙමළ ජනතාව අතර කොහොඹ අත්තට ලැබෙන්නේ සුවිශේෂත්වයකි. ආහාර තැබීමේදී ඒ අසළින් කොහොඹ අතු තැබීම, නිවෙස් සැරසීම සඳහා ඒවා යොදාගැනීම ආදිය දක්නට ලැබේ. කොහොඹවල ඇති සුවිශේෂී ඖෂධ ගුණය මෙන්ම මෙහි ඇති තිත්ත බව අලුත් අවුරුද්ද සමග මුසුකරගැනීම මගින් ජීවිතවල යම්කිසි යථාර්ථවාදී බවක් ද දෙමළ ජනතාව අපේක්ෂා කරති. දෙමළ ජනතාව අලුත් අවුරුදු දිනයේදී ලක්ෂ්මී දෙවඟනට සහ ගණ දෙවියන්ට විශේෂයෙන් වැඳුම් පිදුම් කරති.
ශ්‍රී ලංකාවේ දෙමළ ජනතාව අලුත් අවුරුද්දේ ‛කාසි-විශේෂම්’ යනුවෙන් හඳුන්වන ගනුදෙනුවක් සිදුකරනු ලබයි. මෙය බොහෝ විට සිදුකෙරෙන්න්ෙ අවිවාහක තරුණ තරුණයින්, විශේෂයෙන් කුඩා දරුවන් සමග වන අතර එයින් බලාපොරොත්තුවන්නේ වාසනාවන්ත බවයි. එමෙන්ම නව කෘෂිකාර්මික වසරක් ඇරඹීම සංකේතවත් කිරීම සඳහා පස්පිඩැල්ලක් කැපීම සිදු කරයි. මෙය ‛ආර්පුඩු’ නමින් හැඳින්වේ. සිංහල ජනතාව මෙන්ම ශ්‍රී ලාංකික දෙමළ ජනතාවට ද පුණ්‍ය කාලයක් තිබේ. එය ‛පුණ්‍ය කාලම්’ නම් වේ. එමෙන්ම දෙමළ ජනතාව ඖෂධ මිශ්‍ර ‛මරුති - නියර්’ නමින් හැඳින්වෙන ස්නානයක් සිදුකරයි. එයින් සෞඛ්‍ය සම්පන්න බව බලාපොරොත්තු වේ.
ප්‍රවර්ගය:හිරු මීන රාශියෙන් මේශ රාශියට සංක්‍රාන්තිවීමේ උත්සව
හෝටන් තැන්න ජාතික උද්‍යානය
‍‍හෝටන් තැන්න,නැත‍‍හොත් සිංහ‍ලෙන් 'මහ එළිය' නම් වන ‍‍මෙය ශ්රී ලංකා‍‍වේ කදුකර ප්ර‍‍දේශයේ පිහිටි ජාතික වනෝද‍‍්‍යානයකි. එය මධ්‍ය කදුකර‍යේ මීටර 2000 ක් ඉක්මවන උසකින් පිහිටා ඇත. එ‍‍‍‍මෙන්ම එහි උන්නතාංශය හේතුවෙන් පහතරට ප්ර‍දේශයට සා‍‍පේක්ෂව ගත් විට ඉතා සිසිල් සහ සුළං අධික දේශගුණ තත්වයක් පවතී.මධ්‍යස්ථ(සාමාන්‍ය) උෂ්ණත්වයද ‍වෙරළබඩ ප්ර‍දේශයට වඩා ඉතා අඩු ‍‍සෙල්සියස් අංශක 16ක පමණ අගයක පවතී.
ශීත කාල‍යට අයත් මාස වලදී ‍‍‍මෙම ප්ර‍දේශයට හිරු මුදුන්වී දිවා කාලය ඉතා උණුසුම් වුවද ,රාත්රිය ඉතා සිසිල් සහ පිනි (තුහින) සහිත ‍වේ.
‍‍මෙය ප්රධාන වන ජීවී රක්ෂිත ප්ර‍‍දේශයකි.දිවියා,ලංකා ගෝන මුවා,ආ‍වේණික මුව වි‍ශේෂ,දිගු වලිගය සහිත වදුරු විශේෂයක් වන Purple-faced Langur,ඒක ‍‍දේශික පක්ෂි වි‍ශේෂයක් වන වත රතු මල් ‍‍කොහා වැනි සත්ව වි‍ශේෂ ගණනාවක් හෝටන් තැන්න රක්ෂිත‍‍යේ දැකගත හැකිය. තවද ලංකා ‍‍‍අදුරු නිල් මැසිමාරා,‍‍‍ලංකා සිතැසියා,ලංකා මයිල ගොයා,ලංකා රුසි රැවියා, ලංකා පීතකන් කොණ්ඩයා ඇතුළු ශ්රී ලංකා‍‍වේ කදුකර ප්රදේශයට පමණක් ආවේණික වූ ඒක ‍දේශික පක්ෂි වි‍ශේෂ 6 ම ‍මෙම හෝටන් තැන්න රක්ෂිත‍‍යේ දැකගත හැකිය.
තවද වි‍‍‍‍‍දේශ සංචාරක‍‍යෝ ‍‍‍බොහෝ ‍‍‍‍දෙ‍නෙකු‍ගේ සිත් ඇද ගන්නා ස්ථානයක් වන ලෝකාන්තය ඍජු පර්වත ප්රාන්තයක් වන අතර එය උසින් මීටර 1050 ක් පමණ වන බෑවුමකි.ලෝකාන්ත‍‍යේ සිට ආපසු එන මාර්ග‍යේ දර්ශණීය ‍බේකර්ස් ඇල්ල දක්වා විහි‍දෙන මංසංධි මාර්ගය හමු‍වේ.අළුයම් කාල‍යේ ‍මෙහි යාම වඩාත් උචිත ‍වේ. ඊට ‍හේතුව වන්‍‍නේ වන සතුන් බලා ගැනීමට පහසු වීමත් දහවල් වන වි‍ට මීදුම වැඩි වන නිසා ඊට පෙර ලෝකාන්ත‍‍‍ය පැහැදිලිව බලා ගැනීමට හැකි වීමත්ය.
හෝටන් තැන්නේ පැරණි පරිසර ඉතිහාසය:-
හෝටන් තැන්නේ එක්තරා මඩ ගොහොරුවක තිබී වසර 2200ක් පමණ පැරණි,මීටර 6ක් දිග වූ මධ්‍යයක් සහිත ශාක මධ්‍යයක් සොයා ගන්නා ලදි. මෙහිදී එකතු කරගත් ද්රව්‍ය කාබනික (ඓන්ද්රීය)ද්රව්‍ය සහ ඛණ්ඩජ අංශු වලින් සමන්විත වූ අතර ජෛව, ශිලා සහ භූ ස්තර පිළිබද කාල නිර්ණ විශ්ලේෂණ කටයුතු වලට යොදා ගැනුණි.එහි වූ පරාග අංශු වර්ණාවලි විශ්ලේෂණයට ලක් කලවිට පිළිබිඹු වන්නේ අර්ධ ශුෂ්ක දේශගුණ තත්වයක් සහ අන්‍යෝන්‍ය වශයෙන් සමාන ලක්ෂණ සහිත,අඩු විශේෂ සංඛ්‍යාවකින් යුත් ශාක ප්රජාවකින් යුක්ත වූ බවයි.ඊට හේතුව වන්නේ එකල නිරිත දිග මෝසම් වැසි වලින් මෙම පෙදෙසට ඉතාමත් අඩු වර්ෂාතනයක් ලැබීමය.
චතුර්ථ භූ යුගයේ මුල් අවධියට අයත් කාල පරාසයේ දී,මෝසම් තත්වයන්ගේ ඇතිවූ වෙනස්කම් හේතුවෙන් දේශගුණය,වියළි සහ තෙත් තත්ත්වයන් අතර උච්චාවචනය වෙමින් පැවතුණි. මෝසම් තත්ත්වයන් ක්රමවත් වීමත් සමග අර්ධ තෙත් දේශගුණ තත්ත්වයක් ඇතිවූ අතර ඒ සමගම කදුකර වර්ෂා වනාන්තර ව්‍යාප්තිය පුළුල් විය. මෝසම් වැසි ක්රමවත් හා දැඩි වීමත් සමගම ඒවා සාපේක්ෂව පැවති වියළි දේශගුණ තත්වයට බාධාවක් විය.
මෑත භූ අවධියේ(හොලෝසීන යුගයේ)මුල් කාලය වනවිට මෝසම් වැසි තවතවත් දැඩි වීමත් කක්ෂීය ප්දේශයේ ග්රීෂ්ම සෘතුවේ අධික සූර්ය තාපනයත් නිසා එය සම්පූර්ණයෙන්ම අධික තෙත් දේශගුණ තත්වයක් පෙන්වන්නට විය.
මධ්‍ය හොලෝසීන යුගයේ දී එම තත්වය ක්රමයෙන් අර්ධ තෙත් දේශගුණික තත්වයක් දක්වා වෙනස් විය. පශ්චාත් හොලෝසීන යුගය අතරතුර දී නිරිත දිග මෝසම් වැසි නැවතත් දැඩි වන්නට විය.
මනෝවිද්‍යාව
මනෝවිද්‍යාව යනු සිතුවිලි මෙන් ම විඥානික සහ අවිඥානික අත්දැකීම්වල සියලු අංග ආශ්‍රය කරගත් හැසිරීම සහ මනස පිළිබඳ විද්‍යාවයි. එය පොදු මූලධර්ම ගොඩනැගීම සහ විශේෂ සිද්ධි පර්යේෂණය මගින් පුද්ගලයින් සහ කණ්ඩායම් තේරුම් ගැනීමට උත්සාහ කරන ශාස්ත්‍රීය පුහුණුවක් සහ සමාජ විද්‍යාවකි. thumb|Auguste Rodin's The Thinker, bronze cast by Alexis Rudier, Laeken Cemetery, Brussels, Belgium
මනස සහ මොළය
මානසිකවිද්‍යාව මගින් අපගේ සිත අපගේ හැසිරීම් සහ සමාජ සම්බන්ධතා විස්තර කරයි. පුරාණ මනෝ විද්‍යාව මූලික වශයෙන් වෙන්වූයේ මිනිස් අත්දැකීම් සහ හැසිරීම් විස්තර කිරීම සඳහාය. වසර 1980 සිට මනෝවිද්‍යාව මගින් සිහිය, මොළය සහ ස්නායු පද්ධතිය අතර පවත්නා සම්බන්ධතාවය ගවේෂණයට පෙළඹිණි. නමුත්,
විඥානය මගින් මොළයේ පවත්නා තත්වය හෝ මොළයේ පවත්නා තත්ව මගින් විඥානය තීරණය කරයි ද යන්න පැහැදිලි නැත. නැතහොත් විඥානය යනු ද ස්නායු පද්ධතිය සමග සම්බන්ධතාවයක් නොමැති සංකීර්ණ අවස්ථාවක් ද?
මෙය පැහැදිලි කරගැනීම සඳහා විඥානය හා මොළයේ ක්‍රියාකාරිත්වය අර්ථ දැක්වීම අත්‍යවශ්‍ය වේ.
ප්‍රායෝගිකව ගත්කළ විශේෂයෙන්ම කෘත්‍රීම බුද්ධිය, ස්නායු මනෝවිද්‍යාව සහ ප්‍රජානන ස්නායු මනෝ විද්‍යාව යන අවස්ථාවල මෙය වැඩි වශයෙන් යොදා ගෙන ඇත.
සිතුවිලි සමූහය
මිනිස් හැසිරීම බහුතරයක් විස්තර කිරීම සඳහා උපකාරක වශයෙන් යොදා ගත හැකි විවිධාකාර වූ ආකෘති වශයෙන් සිතුවිලි සමුදායක විස්තර කර ඇත. මේවායේ ප්‍රසිද්ධිය කාලයා සමග නැති වී යයි. සමහර මනෝ විද්‍යාඥයින් ඇතැම් සිතුවිලිවලට අනුබද්ධ වූ පසු අනෙක් ඒවා ප්‍රතික්ෂේප කර දමති. නමුත් බොහෝ දෙන‍‍ා මේවා මනස අවබෝධකර ගැනීම සඳහා උපකාර කරගත්තද මෙම සිද්ධාන්ත එකිනෙකට පොදු ඒවා නොවේ. “ටිනිබර්ගන්ගේ ප්‍රශ්න 4 උපයෝගී කරගනිමින් පරිහරණය සඳහා ආකෘතියක් හෝ මනෝවිද්‍යා පර්යේෂණ සඳහා වගුවක් සාදාගත හැක. (මානව විද්‍යාව සහ මිනිසා ඇතුළුව)
මොළයේ ක්‍රියාකාරිත්වය පිළිබඳ අවබෝධය, වර්තමානයේදී මනෝවිද්‍යාවේ සෛද්ධාන්තිකමය හා ප්‍රායෝගිකමය වශයෙන් යොදා ගැනීම බහුල වී තිබේ.
විද්‍යාත්මක මනෝවිද්‍යාවේ ආරම්භය
මනෝ විද්‍යාව ස්වාධීන පර්යේෂණ විෂයක් ලෙස අධ්‍යයනයන් ආරම්භ වූයේ 1879 වුව ද මනෝ විද්‍යාත්මක පර්යේෂණ 1021 “Alhazna’s” දෘෂ්ටි ශාස්ත්‍ර පොත්වල ද විග්‍රහ කර ඇත. මනෝ විද්‍යාවේ පියා ලෙස හැඳින්වෙන Wilhem Wandit මනෝ විද්‍යා පර්යේෂණයන් සඳහා වෙනම පර්යේෂණාගාරය ජර්මනියේ Leipzig විශ්ව විද්‍යාලයේ ස්ථාපනය කරන ලදී. එමනිසා 1879 වසර මනෝ විද්‍යාවේ උපන් දිනය ලෙස ද සැලකේ. ඇමරිකානු ජාතික දර්ශනවාදියෙකු වන Wiliam James විසින් මුද්‍රණය කරන ලද මනෝ විද්‍යාවේ මූලධර්ම නම් ග්‍රන්ථය මනෝ විද්‍යා පැන නැඟිය හැකි ගැටළු සඳහා මනා අඩිතාලමක් විය. මෙයට අමතරව මතයක පිළිබඳ පර්යේෂණාත්මක අධ්‍යයනයේ මූලාරම්භකයෙක් වන Hermann Ebbinghans (1850 – 1909) සහ ඉගෙනීම පිළිබඳ අධ්‍යයනය කරන රුසියානු ජාතික මනෝ විද්‍යාඥ Ivan Pavlov (1849 – 1936) විද්‍යාත්මක මනෝ විද්‍යාව සඳහා හොඳ දායකත්වයක් ලබා දුන්හ.
මේ අතරතුර 1896 දී ස්නායු විද්‍යාඥයකු ලෙස පුහුණුව ලද ඕස්ට්‍රේලියානු ජාතික සිග්මන්ඩ් ප්‍රොයිඩ් මනෝ ප්‍රතිකාර ක්‍රමයක් ලෙස මනෝ විශ්ලේෂණය ඉදිරිපත් කරන ලදී. නමුදු මොහුට පර්යේෂණාත්මක මනෝ විද්‍යාවේ ක්‍රමානුකූල පුහුණුවක් නොතිබිණි. මොහුගේ මෙම අවබෝධයන් බොහෝ දුරට රඳා පැවතුනේ තේරුම් ගැනීමේ ක්‍රම, ආත්ම පරීක්ෂාව හා රෝග විනිශ්චය මතය. මොහු මූලිකව අවධානය යොමු කරන ලද්දේ සිහිබුද්ධියෙන් (අනුදැනුමෙන්) තොරව ඇතිවන ගැටුම් නිරාකරණයට සහ මානසික පීඩා සහ මානසික ව්‍යාධි විද්‍යාව සඳහා වෙයි. මොහු මනෝ විද්‍යාවේ වර්ධනයේ සාමාන්‍ය අංග ලෙස ලිංගිකත්වය, යටපත් කිරීම, අචේතනික මනස වැනි අංගයන් යොදා ගැනීම ඔහුගේ සිද්ධාන්ත ඉතා ප්‍රසිද්ධියට පත් වීමට හේතු විණි. එම කාලය වන විට තහනම් අංග ලෙස සැලකූ අතර ඒවා ප්‍රසිද්ධියේ සාකච්ඡා කිරීම සඳහා ප්‍රොයිඩ් විසින් උත්ප්‍රේරක සැපයීය. නමුත් “කාල් පොපර්” විසින් ප්‍රොයිඩ්ගේ මනෝ විද්‍යාත්මක විශ්ලේෂණ සිද්ධාන්ත පරීක්ෂා කළ නොහැකි ස්වභාවය යුක්ත බවට තර්ක කරන ලදී. ප්‍රොයිඩ්ගේ මෙම සිද්ධාන්ත නූතන මනෝ විද්‍යා අධ්‍යාපන ආයතන සදහා ප්‍රයෝජනයක් නොමැති තරම්ය. එහෙත් ප්‍රොයිඩ්ගේ මතයන් අනුමත කරන නමුත් ඔහුගේ මනෝ විෂ්ලේශනාත්මක සිද්ධාන්ත යම් තරම් දුරට වෙනස් කරන ඔහුගේ අනුගාමිකයින් නව - ප්‍රෝයිඩ්වරු ලෙස හැදින්වේ.
පර්යේෂණ ක්‍රම
thumb|
මනෝවිද්‍යාවේ එන විවිධ අංගයන් පරීක්ෂා කිරීම නූතන ම‍නෝවිද්‍යාවේ මූලික විෂය පථයකි. මේ සඳහා සම්මත පර්යේෂණ ක්‍රම මෙන්ම එම අවස්ථාව හෝ පර්යේෂණ අනුව නිර්මාණය කළ ක්‍රමයන් ද ඇතුළු කර ගනිමින් මනෝමිතික සහ සංඛ්‍යාත්මක ක්‍රමයන් ප්‍රධානව උපයෝගී කර ගනී.
අධ්‍යයන මනෝ විද්‍යාඥයන් කිසියම් පථයක මනෝවිද්‍යාත්මක අවබෝධය වැඩි දියුණු කරගැනීම සඳහා පර්යේෂණ සහ මනෝවිද්‍යා සිද්ධාන්ත යොදා ගත්තද, අනෙක් මනෝ විද්‍යාඥයින් මෙම දැනුම එම අවස්ථාවේදීම සහ ප්‍රායෝගික යෙදීම්  සඳහා යොදා ගනියි. නමුදු මෙම ප්‍රවේශන දෙඅංශයම අන්‍යෝන්‍ය වශයෙන් එකට බැඳී පවතින නිසා බොහෝ මනෝ විද්‍යාඥයින් තම වෘත්තීය ජීවිතය තුළ පර්යේෂණ සහ ව්‍යවහාරික මනෝවිද්‍යාව යන දෙඅංශය තුළම තම කටයුතු කිරීමට සිදුවෙයි.
ව්‍යවහාරයේදී මෙම අභිමත විෂය පථය විශේෂ පුහුණුව සහ විශේෂඥ දැනුම ලබාදීම අවශ්‍ය නිසා මනෝ විද්‍යාත්මක සමුළුව එම කටයුතු පාලනය සඳහා සහ එම අවශ්‍යතා සපුරාලීමට පාලන කමිටුවක් සාමාන්‍යයෙන් පිහිටුවා ගනියි. එලෙසම විශ්ව විද්‍යාලයීය මනෝ විද්‍යාත්මක උපාධීන් ඇතිකිරීම මගින් සිසුන් හා විවිධ විෂයන් හී දැනුම ලබාදීම කළ හැක. මීට අමතරව මනෝවිද්‍යා චිකිත්සකයින් රෝගීන් හට ප්‍රතිකාර ලබාදීම සිදු කරන නිසා රජයේ පාලන ආයතනයක් මගින් ඔවුන්‍ට බලපත්‍ර ලබාදීම සිදු කළ යුතුය.
ප්‍රවර්ගය:ස්නායු පද්ධතිය ප්‍රවර්ගය:මනෝ විද්‍යාව
සමකාර්ය වන විද්‍යාව
සමකාර්ය වන විද්‍යාව යනු ගස් හා ශාක වගා කරන පද්ධතියක් වන අතර එමගින් ගස් ප්‍රමුඛ  වූ පරිසර පද්ධතිය, මුල් උත්කර්ෂක හා උප උත්කර්ෂක වෘක්ෂලතා සමූහයේ නිර්මාණාත්මක ව්‍යුහයට හා පාරිසරික ක්‍රියාකාරකම් වලට සමාන විය යුතුය. මෙම සමකාර්ය වන විද්‍යාව ස්වභාවික ආකෘති වලින් හා ස්වභාවික වන සන්තනික ගතිකත්වයන්ගෙන් තම පද්ධතියේ හැඩය සකසා ගැනිමට අවශ්‍ය දේ ලබා ගන්න ලදී. යම් පරිසර පද්ධතියක්, දේශීය උත්කර්ෂණ තත්වයට සමාන ලෙස සැකසුවහොත්, ස්වභාවික ක්‍රියාකරකම් වල කාර්යක්ෂමතාව හා ගතිකත්වය ප්‍රචලිත විය හැක. මෙලෙස ස්වභාවික වනාන්තර මෙන් පෙ‍ෙනන වනාන්තර, දේශීය වනාන්තර වල ව්‍යුහාත්මක හා ක්‍රියාකාරී රූපයක් අනුකරණය කිරිම සදහා නිර්මාණය අතර ඇති නිසා මේ වනාන්තර සමකාර්ය වනාන්තර ලෙස හදුන්වයි. මෙම වනාන්තර වල පාරිසරික ලක්ෂණ වලට අමතරව මෙම සමකාර්ය වනාන්තර ආර්ථිකමය වාසි ලබා ගැනිමටද නිර්මාණය කර ඇත. කෙසේ වෙතත් වනාන්තර පිහිටන ස්ථානයේ සියලුම පාරිසරික අවශ්‍යතාවන් විශේෂයන්ගේ ආර්ථික වටිනාකම සපුරන්නේද යන්න සලකා බලා නැත. එම නිසා සමකාර්ය වනාන්තර අන්‍යෝන්‍ය ප්‍රමාණයන්ගෙන් වූ ස්වභාවික හා විදේශික විශේෂයන් වලින් සමන්විත අතර ව්‍යුහයට හා  ක්‍රියාකාරිත්වය දක්වන දායකත්වය, එහි ප්‍රයෝජනය තීරණය කරන ප්‍රතික්ෂේපන  සාධකය වේ.
මෙම සමකාර්ය වන විද්‍යාවේදි ආර්ථික ලබා ගත හැකි දේ මෙන්ම ජෛව විවිධත්වය සංරක්ෂණයද එක හා සමාන ලෙස වැදගත් වූ අරමුණක් වේ. කෘෂිකාර්මික වන විද්‍යාව මෙම සමකාර්ය වන විද්‍යාවෙන් වෙනස් වේ. මන්ද කෘෂිකාර්මික වන විද්‍යාවේදි ඵලදාව වැඩි කර ගැනීමට හා ආදායම් මාර්ග ඇති කර ගැනිම අරමුණ වේ.
මෙය 1981 වසරේදී පයිනස් හා ඉයුතැලැප්ටිස් වලට විකල්පයක් ලෙස ඇති වූ අතර ඉන් පසු ඉන්දියාව, වියට්නාමය, පිලිපීනය, ඕස්ට්‍රෙලියාව, පේරු, ඉක්වදෝර්, කොලොම්බියාව, බ්‍රසීලය, කොස්ටාරිතා, හොන්දුරාස්, මෙත්සිකෝව, කැනඩාව සහ සිම්බාබේ යන රටවලද පැතිරගොස් ඇත.
වර්ථමානයේ අන්තර්ජාතික සමකාර්ය වන විද්‍යා ජාලය කොස්ටරිතා වල පිහිටා ඇත.
උතුරු කොරියාව
උතුරු කොරියාව, හෙවත් නිල වශයෙන් හඳුන්වන පරිදී ප්‍රජාතන්ත්‍රවාදී කොරියානු මහජන සමූහාණ්ඩුව (DPRK) නැගෙනහිර ආසියාවේ පිහිටි කොරියානු අර්ධද්වීපයේ උතුරු කොටසේ පිහිටි රටකි. මෙය ට  උතුරින් චීනයත් රුසියාවත් අම්නොක් ගඟින් (චීන බසින් 'යාලු' ගඟ) හා ටුමෙන් ගඟින් වෙන් වන අතර දකුණින් දකුණු කොරියාව අධි ආරක්‍ෂිත කොරියානු යුධ මුක්ත කලාපයෙන් වෙන් වේ. උතුරු කොරියාව, දකුණු කොරියාව ආකාරයෙන්ම මුළු අර්ධද්වීපයේත් ආසන්න දූපත්වලත් පාලනය හිමි රජය බවට හඳුන්වාගනී. මෙහි අගනුවර හා විශාලතම නගරය වන්නේ පියොංයෑන් නගරය යි.
1910 දී ජපාන අධිරාජ්‍ය විසින් කොරියාව යටත් කරගන්නා ලදී. දෙවන ලෝක යුද්ධය අවසානයේ ජපානය යටත් වීමත් සමඟ කොරියාව කොටස් දෙකකට බෙදා උතුරු කොටස සෝවියට් සමූහාණ්ඩුව යටතේත්, දකුණු කොටස ඇමෙරිකානු එක්සත් ජනපදය යටතේත් පාලනය කෙරිණ. නැවත එක් කිරීමට තිබූ සාකච්ඡා අසාර්ථක වූ අතර 1948දී රජයන් දෙකක් පිහිටුවනු ලැබිණ, එනම්: උතුරේ "ප්‍රජාතන්ත්‍රවාදී කොරියානු මහජන සමූහාණ්ඩුව" හා දකුණින් ධනවාදී "කොරියානු ජනරජය" පිහිටවනු ලැබීය. උතුරු කොරියාව විසින් ඇරඹි ආක්‍රමණයකින් කොරියානු යුද්ධය (1950-1953) ඇරඹිණ. සටන් විරාම ගිවිසුමකින් යුද්ධය නතර වූවද සාම ගිවිසුමක් අත්සන් නොකෙරුණි.
2014දී එක්සත් ජාතීන්ගේ උතුරු කොරියාවේ මානව හිමිකම් කඩ කිරීම පිලිබඳ පරීක්ෂණයකට අනුව "මෙම කඩකිරීම්වල බර, පරිමාණය වෙනත් කිසිඳු සමකාලීන රාජ්‍යයකට සමාන නොවූ තත්වයක්" පෙන්වන බව නිගමනය කර ඇති අතර ජාත්‍යන්තර ක්ෂමා සංවිධානය හා මානව හිමිකම් සෝදිසිය මීට සමාන මත දරති. උතුරු කොරියානු රජය මෙම චෝදනා ප්‍රතික්ෂේප කරයි.
නම්
කොරියා යන නම ගොර්යියෝ (කොර්යෝ ලෙස ද හැඳින්වේ) යන්නෙන් කදී එන්නකි. ගොර්යියෝ යන නම කොරියානු අර්ධද්වීපය, මැන්චූරියාව, රුසියානු ඈත පෙරදිග, හා ඇතුල් මොන්ගෝලියාවේ යම් ප්‍රදේශ පාලනය කළ මහා ග්වන්ගයිටෝ අධිරාජ්‍යයා යටතේ පාලනය වූ ගොගුර්යියෝ (කොගුර්යෝ) නම් අධිරාජ්‍යය හැඳින්වීමට භාවිත කර ඇත. එයට පසුව 10වන ශතවර්ෂයේ දී ගොර්යියෝ අධිරාජ්‍යය බවට පත් වූ අතර එනමින් හැඳින්වුනු අතර පර්සියානු වෙළෙන්දන් විසින් එය කොරියා ලෙස හඳුන්වනු ලැබී ය. වර්තමානයේ කොරියාව ලෙස ලිවීම ඇරඹුණේ 17වන සියවසේ ලන්දේසි පෙරදිග ඉන්දියානු වෙළඳ සමාගමේ හෙන්ද්‍රික් හැමෙල්ගේ ගමන් වාර්තාවලින් පසුව ය.
කොරියාව වෙන්වීමෙන් පසුව උතුර හා දකුණ වෙනස් නම්වලින් හැඳින්විණ, එනම්: උතුරේ දී "චෝසුන්" හෝ "ජෝසුන්" ලෙසත්, දකුණේ දී "හන්ගුක්" ලෙසත් ය. 1948 දී උතුරු කොරියාව "ප්‍රජාතන්ත්‍රවාදී කොරියානු මහජන සමූහාණ්ඩුව" (කොරියානු බසින්: 'චොසෝන් මින්ජුජුයුයි ඉන්මින් කොන්ඝ්වගුක්') යන නාමය තම රාජ්‍ය නාමය ලෙස භාවිතය ආරම්භ කළහ. නමුත් කොරියානු අර්ධද්වීපයේ උතුරු ප්‍රදේශය පාලනය කරන නිසා පොදුවේ එය දකුණු කොරියාවෙන් (රාජ්‍ය නාමය: කොරියානු ජනරජය) වෙන්කර හඳුනාගැනීමට උතුරු කොරියාව ලෙස හඳුන්වයි. නමුත් රජයන් දෙකම තමන් මුළු කොරියානු අර්ධද්වීපයේ ම නියම පාලකයන් ලෙස හඳුන්වාගනී. මෙම නිසා උතරු කොරියානුවන් තමන්ව "කොරියානුවන්" ලෙස පමණක් හඳුන්වාගනිති.
පිහිටුවීම
පළමු චීන ජපන් යුද්ධයට හා රුසියානු ජපන් යද්ධයට පසු ව කොරියාව 1910 සිට 1945 දක්වා ජපානය යටතේ පාලනය විය. එම කාලයේ දී ඩොංනිප්ගුන් (නිදහස් හමුදාව) නම් වූ කැරලි කණ්ඩායම් චීන කොරියානු දේශසීමාවේ ඇති විය. මොවුන් ජපන් හමුදාවන්ට විරුද්ධව ගරිල්ලා සටන් මෙහෙයවූහ. මොවුන්ගෙන් කොටසක් චීනයේ හා අග්නිදිග ආසියාවේ සටන්වලට ද සහභාගී වූහ. පසුව උතුරු කොරියාවේ නායකයා වූ කිම් ඉල් සුං එවැනි ගරිල්ලා නායකයෙකි.
1945 දෙවන ලෝක යුද්ධ අවසානයේ දී ජපානය යටත් වීමත් සමඟ කොරියාව 38වන අක්ෂාංශය හරහා දෙකකට බෙදුණු අතර උතුරු කොටස සෝවියට් සමූහාණ්ඩුව යටතේත් දකුණ ඇමරිකාව යටතේත් පාලනය විය. නැවත එක්කිරීමට තිබුණු සාකච්ඡා අසමත් විය. සෝවියට් ජෙනරාල්වරයකු වූ ටෙරෙන්ටි ෂ්ටිකොෆ් විසින් 1945 ඔක්තොබර්හි දී සෝවියට් සිවිල් පාලනයට නතු කිරීමට යෝජනා කෙරුණු අතර 1946 පෙබරවාරිහි දී තාවකාලික උතුරු කොරියානු මහජන කමිටුව පිහිටවූ අතර එහි සභාපති ලෙස කිම් ඉල් සුං පත් කෙරිණ. 1946 සප්තම්බර්හී දී දකුණු කොරියානු පුරවැසියන් ඒකාබද්ධ හමුදා රජයට එරෙහි ව නැගී සිටියහ. 1948 අප්‍රියෙල් මස ජේජු දිවයිනේ කැරැල්ලක් ඉතා දරුණු ලෙස මැඩපැවැත්විණ. 1948 මැයි මස දකුණ විසින් ජනරජයක් ප්‍රකාශයට පත් කල අතර දෙමසකට පසු ව කොමියුනිස්ට් විරෝධී සිංමන් රී එහි පාලකයා බවට පත් විය. උතුරේ 1948 සැප්තැම්බර් 9 වනදා ප්‍රජාතන්ත්‍රවාදී කොරියානු මහජන සමූහාණ්ඩුව පිහිටුවිණ. ෂ්ටිකොෆ් එහි පළමු සෝවියට් නියෝජිතයා වූ අතර කිම් ඉල් සුං එහි නායකයා විය.
1948 දී සියලු සෝවියට් හමුදා උතුර හැරගිය අතර 1949 වන විට සියලු ඇමරිකානු හමුදාවක්ම පාහේ හැර ගියහ. නියෝජිත ශ්ටිකොෆ් රී විසින් උතුර ආක්‍රමණය කරනු ඇතැයි සැක කළ අතර මෙය කිම්ගේ කොරියාව සමාජවාදය යටතේ ඒකීයකරණයට බාධාවක් ලෙස දුටුවේය. ඔවුන් දෙදෙනා ජෝශප් ස්ටාලින්ගේ ද සහාය ඇති ව දකුණ හා ඉක්මන් යුද්ධයකට මුලපිරූ අතර එම නිසා කොරියානු යුද්ධය ඇති විය.
කොරියානු යුද්ධය
දැනටත් අධිආරක්ෂිත යුධ මුක්ත කලාපයකින් අර්ධද්වීපය වෙන් ව පවතින අතර චොමියුනිස්ට් විරෝධී හා උතරු කොරියා විරෝධී හන්ගීමක් දකුණු කොරියානුවන් අතර පවතී.යුද්ධයෙන් පසු ඇමරිකාව විසින් දකුණේ අධික ලෙස රඳවා තිබෙන අතර උතරු කොරියාව මෙය අධිරාජ්‍යවාදී ආක්‍රමණය කිරීමක් ලෙස හඳුන්වයි. උතුර කොරියාව මෙම කොරියානු යුද්ධය දකුණු කොරියාව හා ඇමරිකාව විසින් පටන්ගත්තක් බවට මත දරයි.
යුද්ධයට පසු
උතුර හා දකුණ අතර සටන් විරාමයෙන් පසු සාපේක්ෂ සාමය නිතර නිතර දේශසීමා ගැටුම්, ප්‍රසිද්ධ පුද්ගලයින් පැහැරගැනීම්, හා ඝාතන කුමන්ත්‍රණ ආදිය නිසා කැළඹීමට ලක්වෙයි. උතුරු කොරියාව විසින් මෙහෙයවූ දකුණු කොරියානු නායක  ඝාතන කුමන්ත්‍රණ කිහිපයක්ම ව්‍යර්ථ විය. එනම් 1968, 1974, සහ 1983 රැන්ගූන් පිපුරුම ආදිය යි. යුධ මුක්ත කලාපය හරහා උමං සොයාගැනීමත් හා 1976 පන්මුන්ජොම් හීදී පොරෝ ඝාතන සිද්ධියත් සමඟ නැවතත් කැළඹීම් ඇති විය. දැනට යුද්ධයෙන් පසු ව දශක දෙකක් ගෙවී ඇතත් රාජ්‍යයන් දෙකින් එකක්වත් සාකච්ඡා ආරම්භ කර නැත. 1971දී රහස් ඉහල මට්ටමේ සබඳතා ඇරඹි අතර 1972 "ජූලි 4 උතුරු දකුණු සාමූහික ප්‍රකාශයෙන්" සාමසහගත ඒකීයකරණ ප්‍රතිපත්ති ගැන සාකච්ඡා ඇරඹුණි. නමුත් 1973 දී දකුණු කොරියාව අන්තර්ජාතික සංවිධානයන්ගේ සාමාජිකත්වය වෙන වෙනම ලබාගැනීමට කැමැත්ත ප්‍රකාශ කිරීමත් සමඟ මෙම සාකච්ඡා බිඳවැටුණි.
මූලාශ්‍ර
ප්‍රවර්ගය:නැගෙනහිර ආසියානු රටවල්
දෙමළ ඊළාම් විමුක්ති කොටි
දෙමළ ඊළාම් විමුක්ති කොටි සංවිධානය (,, ISO 15919: '; පොදු ව්‍යවහාරයෙහි එල්ටීටීඊ හෝ කොටි''' ලෙසින් වැහැරෙයි) පෙරදී ශ්‍රී ලංකාවේ සහ ඉන්දියාවේ ක්‍රියාත්මක වූ බෙදුම්වාදී සංවිධානයකි.
මෙම සංවිධානයේ අරමුණ වුයේ ශ්‍රී ලංකාවේ උතුරු නැගෙනහිර පළාත් තුල ස්වාධීන දෙමළ ඊලම් රාජ්‍යයක් බිහි කිරීමයි. මේ සඳහා ඔවුන් බෙදුම්වාදී සන්නද්ධ අරගලයක් ඇරඹූ අතර එය වසර තිහක් ඉක්මවූ ආසියාවේ දීර්ඝතම ගැටුමක් බවට පත් විය. ශ්‍රී ලංකාව මෙම සංවිධානයෙහි සහ යුධමය ක්‍රියාකාරකම් 2009 මැයි මාසයේදී ශ්‍රී ලංකා සන්නද්ධ හමුදා විසින් පරාජය කරන ලදී.
සංවිධානයේ බලයේ උපරිම කාලසීමාව තුල ඔවුනට මනා ලෙස සංවිධිත ගරිල්ලා හමුදාවක් තිබු අතර ලාංකීය හා ඉන්දියානු දේශපාලන නායකයන් ඉලක්ක කරගැනුම් ඇතුළු ප්‍රහාර ගණනාවක් එල්ල කිරීමට ඔවුන් සමත් වූහ. ජනාධිපති රණසිංහ ප්‍රේමදාස, ඉන්දීය අගමැති රජීව් ගාන්ධි යන්නවුන් මොවුන් අතින් ඝාතනය වූ ඉහල පෙලෙහි රාජ්‍ය නායකයන්ගෙන් සමහරෙකි. කොටි සංවිධානය රටවල් 32 ක තහනමට ලක් වූ සංවිධානයක් වුව ද යුරෝපයේ හා ඇමරිකාවේ දෙමළ ඩයස්පෝරාව (විසිරිතය) මගින් ලැබුණු සහය ඔස්සේ කටයුතු කෙරුණ අතර සංවිධානයේ ආරම්භයේ සිට අවසානය දක්වා වේළුපිල්ලේ ප‍්‍රභාකරන් එහි නායකයා වශයෙන් කටයුතු කරන ලදී.
යුද්ධය පැවතී කාලසීමාව පුරා උතුරු නැගෙනහිර ප්‍රදේශ වල සැලකිය යුතු ප්‍රමාණයක් ඔවුන් විසින් පාලනය කරන ලදී. මෙම කාලසීමාව තුල එල් ටි ටි ඊ සංවිධානය ශ්‍රී ලංකා සන්නද්ධ හමුදා සමග භයානක ගැටුම් වලට මුහුණ දුනි. සිවු වතාවක් සාම සාකච්ඡා වලට සහභාගී වූ එල් ටි ටි ඊ ය සිවු වතාවේම එම සාකච්ඡා වලින් ඉවත් විය. 2002 සාම සාකච්ඡා වලට සහභාගී වන විට ඔවුන් විසින් වර්ග කිලෝ මීටර 15000 ක බිම් කඩක් පාලනය කරන ලදී. 2006 සාම සාකච්ඡා බිඳ වැටීමත් සමග ශ්‍රී ලංකා හමුදා දියත් කරන ලද හමුදා මෙහෙයුමෙන් පසුව මුළු දිවයිනම ලංකා රජයේ පාලනයට නතුවූ අතර එල්.ටි.ටි.ඊ. සංවිධානය යුධමය වශයෙන් පරාජයට ලක් විය. එල්.ටි.ටි.ඊ. සංවිධානය මැයි මස 17 වන දින තම පරාජය නිල වශයෙන් පිළිගත් අතර මැයි මස 19 වන දින ප්‍රභාකරන් ශ්‍රී ලංකා හමුදාවන් විසින් ඝාතනය කරන ලදී. ඉන් පසු සෙල්වරාසා පත්මනාදන් (රණ නාමය : කේ.පි) නායකත්වයට පත් වූ නමුත් ශ්‍රී ලංකාව විසින් ඔහුව අත්අඩංගුවට ගන්නා ලදී.
ආරම්භය
1976 දී වේළුපිල්ලේ ප‍්‍රභාකරන් විසින් ආරම්භ කෙරිනි.
ඝාතන
R.premadasa Rajiv gandooo Alfred Duraiappah Aranthalawa Bikshun